Source
stringclasses 1
value | Content
stringlengths 251
13.6k
| Length
int64 251
13.6k
| Script
stringclasses 1
value | Language
stringclasses 1
value | ISO639-3
stringclasses 1
value |
|---|---|---|---|---|---|
TRT | ایران ایسلام جمهوریتی پرزیدنتی حسن روحانی‌نین فارس اولمایان اتنیک قروپ‌لار و دینی آزینلیق‌لارلا باغلی مسئله‌لر قونوسوندا باش یاردیمچیسی( و ایرانین سابیق میللی امنیت (اطلاعات ناظیری) حجت الایسلام علی یونسی اؤلکه‌ده "قانون" قزئتینه وئردیگی موصاحیبه‌ده تورک، فارس و کورد سوی‌لاری‌نین بیر اولدوغونو ادعا ائدیب.
علی یونسی: "آذربایجان خالقی آذری‌دیر، تورک دئییل. او جمله‌دن، ایراندا یاشایان بوتون تورک‌لر فارس کؤک‌لو و اصلینده کوردلرین اکیز قارداش‌لاری‌دیر. بو آذری‌لر ایراندا 300-400 ایل اوّل بعضی تورک عائله‌لری ایله قایناییب-قاریشا‌راق تورک دیلینده دانیشماغا و اؤزلرینی تورک حساب ائتمه‌یه باشلادی"، - دئییب.
بیر-بیرینی یالانلیان و میللت‌لرین حیثیتینه توخونان بو سؤزلر ایران مئدیاسیندا بؤیوک سس گتیریب و اؤلکه‌ده تورک سوی‌لولارین یاشایان بوتون اراضی‌لرینده اعتراضا سبب اولوب.
خاطیرلاداق کی، ایراندا فارس اولمایان اتنیک قروپ‌لار و دینی آزینلیق‌لارلا باغلی مسئله‌لر قونوسوندا پرزیدنت حسن روحانی‌نین باش یاردیمچیسی اولان علی یونسی بوندان اوّل ده بیر نئچه دفعه اؤلکه‌ده اینسانلارین اتنیک و دینی منسوبیتینه گؤره آیری-سئچکی‌لیک و محدودیت‌لری قارشیلاشدیرمیش، اعتراضلار یوکسلینجه اینکار ائتمیشدی.
ایرانین شرقی و غربی آذربایجان ایالتلری، او جمله‌دن، اؤلکه‌دکی دیگر تورک سوی‌لولار بو موصاحیبه‌نی اونلاری تورک قوللاریندان آییرماق سیاستی گوددوگونو بیل‌دیره‌رک مئدیا یولو ایله اعتراض بیلدیریرلر.
قیئد ائدکی، تخمینن 80 میلیون اولان ایران اها‌لی‌سی‌نین 40-35 میلیونو تورک سویلو خالق‌لاردان عبارت‌دیر.
| 1,389 | Arab | South-Azerbaijani | azb |
TRT | اگر مکزیکا مرکزی امریکادان گلن قاچقینلارین قارشی‌سینی آلماسا، سرحده حربی قوه گؤندره‌جه‌یم.
بونو امریکا پرزیدنتی دونالد ترامپ بیان ائدیب.
گواتمالا، هندوراس، سالوادور-ون دموکرات پارتیسینین رهبرلیک ائتدیگی اؤلکه‌میزه هوجومونو موشاهیده ائدیرم. همین دموکرات پارتیسی آچیق سرحدلرین و قوه‌ده اولان ضعیف قانون‌لارین طرفداری‌دیر"، - دئیه او وورغولاییب.
ترامپ قئید ائدیب کی، مکزیکا واسطه‌سی ایله امریکایا گلن قاچقین لار آراسیندا چوخ‌لو سایدا جینایتکار وار.
| 447 | Arab | South-Azerbaijani | azb |
TRT | روسیا فدراسیونوندان تورکیه-ده‌کی تعطیل بؤلگه‌لرینده تمیزلیک و اپیدمیولوژیک وضعیتی یئرینده آراشدیرماق مقصدیله گؤندریلن هئیت آنتالیادا ایشلرینه باشلادی.
تورکیه توریزم تقدیمات و اینکیشاف ائتدیرمه آژانسیندان وئریلن معلوماتا گؤره، هئیتین حاضیرلایاجاغی راپور روسیا ایله تورکیه آراسینداکی توریزم اوچوش‌لاری‌نین باشلادیلماسی قراریندا تأثیرلی اولاجاق.
17 ژوئن سحری آنتالیایا چاتان و ایلک آراشدیرما‌لارینی آنتالیا هاوالیمانی ایله ایکی هتل ده ائدن هئیت آنتالیادا اعتبارلی توریزم سرتیفیکاتی آلمیش استراحت مرکزلرینه باش چکه‌جک، سئکتور نماینده‌لری و ایشچی لرین ایله گؤروشوب معلومات الده ائده‌جک‌لر.
هئیت راپورونون بو هفته آچیقلانماسی گؤزلنیلیر.
| 633 | Arab | South-Azerbaijani | azb |
TRT | بو گون یوفا شامپیونلار لیگینده پلی-اف مرحله‌سی‌نین جاواب اویون‌لارینا ایستارت وئریله‌جک.
ایلک گونده اوچ گؤروش کئچیریله‌جک.
تورکیه شامپیونو "قالاتاسارای" نروژ تمثیلچی‌سی "مولده"نی سیناغا چکه‌جک. سفرده باش توتان ایلک ماتچدا مینیموم فرقله غالیب گلن ایستانبول نهنگی‌نین قروپا وثیقه قازانماق اوچون دوغما طرفدارلاری اؤنونده مغلوب اولماماسی کیفایت ائده‌جک.
قئید ائدک کی، مرحله‌نین دیگر اویون‌لاری آوقوستون 30-دا کئچیریله‌جک.
یوفا شامپیونلار لیگی
پلی-اف مرحله‌سی، جاواب اویون‌لاری
29 آوقوست
22:0 "قالاتاسارای” (تورکیه) – "مولده" (نروژ)
ایلک اویون – 2:3
22:00 "پاناتینایکوس" (یونانیستان) – "براگا" (پورتوقالیا)
ایلک اویون – 2:1
22:00 "یانگ بویز” (سوئیس) – "مکابی" (حیفا، ایسراییل)
صاباح
کپنهاگن (دانیمارکا) – راکو (لهستان) (0-1)
آیندهوون (هوللاندیا) – رنجرز (اسکاتلند (2-2)
آ ا ک آتینا (یونانیستان) - رویال آنتورپ (بلژیک ) (1-0)
| 820 | Arab | South-Azerbaijani | azb |
TRT | تهران یؤنه‌تیمی، آذربایجان جمهوریتینین، باتی آذربایجانین خوی شهرینده میدانا گلن زلز‌له‌دن ضرر گؤرونلر اوچون یاردیم تکلیفینی رد ائتدی.
دیپلوماتیک قایناقلاردان الده ائدیله‌ن معلوماتا گؤره، آذربایجان حکومتی، تهران ائلچیلیگینه ائدیلن سالدیری ندنی ایله ایکی اؤلکه آراسیندا سون گونلرده یاشانان بحرانا باخمایاراق، خوی زلز‌له‌سیندن سونرا ایرانا یاردیم تکلیف ائتدی.
تهران یؤنه‌تیمی آذربایجانین یاردیم تکلیفینی قبول ائتمه‌دی.
زلز‌له‌دن ضرر چکه‌نلره یاردیم ائتمه‌یه‌ن ایران حکومتی، باشقالارینین دا کؤمک ائتمه‌سینه ایجازه وئرمیر.
باتی آذربایجان ایالتینین خوی شهرینده ۲۸ ژانویه‌ده ۵،۸ بؤیوکلوگونده زلزله باش وئرمیشدی.
آذربایجان تورکلرینین اکثریتده یاشادیغی بؤلگه‌ده زلزله ندنی ایله رسمی رقملره گؤره، ۱۵۰۰ ائو خسارت آلمیشدی.
| 713 | Arab | South-Azerbaijani | azb |
TRT | چین-ده گون عرضینده 36 کروناویروسا یولوخما حالی قئیده آلینیب.
بو باره‌ده چین خالق جمهوریتینین ساغلیق مسئله‌لری عذره دؤولت کومیته‌سی بو گون معلومات یاییب.
بیلدیریلیب کی، سون 24 ساعات عرضینده 7 نفر اؤلوب.
کروناویروسون ایلک دفعه قئیده آلیندیغی هوبئی ایالتینده گون عرضینده خسته‌لیگه بیر یولوخما حالی قئیده آلینیب، 6 نفر اؤلوب، 173 نفر ساغالیب.
بیر اؤلوم فاکتی ایسه شانگهای-دا قئیده آلینیب.
مارسین 31-ا اولان معلوماتا اساساً، چین-ده عمومی لیکده کروناویروسا یولوخان‌لارین سایی 81 554 نفره چاتیب، خسته‌لیگه یولوخان‌لاردان 76 238 نفر ساغالا‌راق خسته‌خانا‌لاردان بوراخیلیب‌لار، 3312 نفر حیاتینی ایتیریب.
| 595 | Arab | South-Azerbaijani | azb |
TRT | مکزیکا-نین مورالس ایالت ینده کی حبس خانادا قیام باش وئریب.
بو بارده مورالس ایالتینین رسمیلری معلومات وئریب. معلوماتا گؤره، حادثه زامانی آلتی محبوس اؤلوب، 2-سی ده خسارت آلیب. حبس‌خانانین مورالس ایالتینین کورناواکا شهری‌نین گونئی ینده یئرلشدیگی بیلدیریلیب. قیام زامانی گیروو گؤتورولن دؤرد محافظه چینین آزاد ائدیلدیگی وورغولانیب.
بؤلگه یه چوخ سایدا حربچی و پولیسین گؤندریلدیگی قئید اولونوب.
| 393 | Arab | South-Azerbaijani | azb |
TRT | تورکیه پرزیدنتی رجب طیب اردوغان ایلک رسمی سفرینی آذربایجانا گئرچکلشدیریر.
اردوغان، اؤزل اوچاق "تور" ایله ساعات ۰۹.۱۰دا آذربایجانا حرکت ائتدی.
اردوغانی، آنکارایا هاوا لیمانیندا پرزیدنت یاردیمچیسی فواد اوکتای، تورکیه بؤیوک میلت مجلسینین گئچیجی باشقانی دورموش ییلماز، آنکارا والیسی ارجان توپاجا و بعضی مقاملار یولا سالدی.
اردوغان باکی‌داکی گؤروشمه‌لرینین آردیندان قوزئی قیبریس تورک جمهوریتینه گئچه‌جک.
| 402 | Arab | South-Azerbaijani | azb |
TRT | دونیا‌دان تخمینا 650 ایشیق ایلی اوزاق‌لیق‌داکی گزه‌گنین اوزئی/سطح ایستی‌لیگی‌نین 4 مین 300 درجه اولدوغو تثبیت ائدیلدی.
"نیچر" درگیسینده یاییملانان آراشدیرمایا گؤره، ژوپیتره بنزه‌ین، "کلت-9بی" آدی وئریلن گزه‌گنین، کلت-9 اولدوزونون اوربیتین‌دکی دؤنوشونو 1،5 دونیا گونونده تاماملاییر. ژوپیتردن 2،8 قات داها بؤیوک گزه‌گنین اؤز کوتله‌سی ایسه ژوپیترین یاری‌سی قدر.
آریزونا ایالتینین گونئی دوغوسونداکی واینر گؤزلم ائوینده اولان کلت تلسکوپو ایله کشف ائدیلن کلت-9بی‌نین یؤرونگه‌سینده دؤندوگو کلت-9 اولدوزونون دا گونش‌دن ایکی قات بؤیوک و ایکی قات داها ایستی اولدوغو تعیین اولوندو.
| 573 | Arab | South-Azerbaijani | azb |
TRT | شیرناکین بستلر دره‌لر بؤلگهسینده باشلانیلان عملیات داوام ائدیر.
عملیات‌دا اینسانسیز هاوا آراجی ایله معین ائدیلن بؤلوجو ترور هؤرگوتو پ‌کاکا منسوبو ۳ تروریست، یاخین هاوا هوجوم عملیاتی ایله ائتکی‌سیز حالا گتیریلدی.
بئله‌لیکله، بؤلگه‌ده دونن باشلایان عملیات‌دا توپلام ۱۲ تروریست ائتکی‌سیز حالا گتیریلمیش اولدو.
دونن شیرناک بستلر دره‌لر بؤلگهسینده ائیلم حاضیرلیغین‌دا اولدوغو معین ائدیلن تروریستلره عملیات باشلادیلمیش، عملیات‌دا ۹ تروریست ائتکی‌سیز حالا گتیریلمیشدی.
| 467 | Arab | South-Azerbaijani | azb |
TRT | تورکیه باش ناظیر بینالی ییلدیریم، فتح الله ترور تشکیلاتی پارالل دولت یاپیلانماسی (فتو / پ.د.ی)'نین اؤزو قوردوقلاری و هئچ کیمین ایستیفاده ائتمدیگی خصوصی ایرتیباط شبکه‌لری اولدوغونو، بو ایرتیباط شبکهسینین آلت یاپیسین‌دا ایسه ۵۰ میندن چوخ آد اولدوغونو و اونلارین اوزرینه گئدیلدیغینی سؤیله‌دی.
باش ناظیر ییلدیریم، 76 مین 597 نفرین آچیغا آلیندیغینی دا ایفاده ائد‌رک،
"ماموریتدن چیخاردیلان 4 مین 897 نفر. بونلارین 3 میندن چوخو عسگر، بیر قیسمی حاکم، بیر قیسیمی ده سیویل مأمور. هم آچیغا آلینانلار هم ده ماموریتدن چیخارتیلانلار جمعی 81 مین 494 نفر. "دئیه دانیشدی.
باش ناظیر بینالی ییلدیریم، چانکایا کؤشکون‌ده مئدیا نماینده‌لری ایله بیر آرایا گلدی.
ییلدیریم بورادا ائتدیگی آچیقلامادا، کودتا گیریشیمینده عمل‌ده وظیفه آلمامیش، لاکین آرخا پلانین‌دا وظیفه آلمیش و یا ایللردن بری بو آلت یاپینین حاضیرلانماسین‌دا آکتیو قاتقیسی اولموش بوتون هر کسین چوخ حساس بیر چالیشما ایله تبللی اولوب عدالته تسلیم ائدیلمه‌سی لازیم اولدوغونو ایفاده ائتدی.
ییلدیریم، جمهوریت خالق پارتیسی و میللیتچی حرکت پارتیسینین، فتح الله ترور تشکیلاتی پارالل دولت یاپیلانماسی (فتو / پ.د.ی)'نین 15 ژوئیه‌ده کودتا گیریشیمی ایله باغلی اولاراق چوخ دقیق بیر مؤقع اورتایا قویدوقلارینی ایفاده ائتدی.
کودتا‌دن، تانک‌دان، توفنگ‌دن یانا دئییل دموکراسیادان یانا بیر همرای‌لیک ایچینه گیریلدیگینی سؤیله‌یه‌ن باش ناظیر ییلدیریم،
"بیزه درحال تلفون ائددنلر، دستکلرینی وئردیلر حتی بو مدت‌ده، کودتا گیریشینیدن سونرا داوام ائتدی. بیز بونو، بو بیرلیک‌ده‌لیگی گؤزوموز کیمی قورویاجاغیق دئیه میلیونلارا تعهدوموز وار. "دئدی.
| 1,465 | Arab | South-Azerbaijani | azb |
TRT | فتح الله چی ترور تشکیلاتی پارالل دؤولت یاپیلانماسینین (فتو / پ.د.ی) 15 ژوئیه‌ده کی چئوریلیش جهدی زامانی یاشانان‌لار فوتو شکیللر ایله آنلاتیلدی.
چئوریلیش جهدی ایله باغلی استانبولدا تشکیل ائدیلن یاریشمادا موکافات‌لار صاحب‌لرینه تقدیم ائدیلدی.
" 15 ژوئیه فوتوگراف یاریشماسی" کیچیک کئکمه‌جه بلدیه‌سی طرفیندن تشکیل ائدیلدی.
694 عکاس، مین 983 فوتو گراف ایله یاریشمادا ایشتیراک ائتدی.
کیچیک چکمه‌جه بلدیه سینین صدری تمل قارادنیز تدبیرده چیخش ائده رک بئله یاریشمالارین داوام ائدجگینی، 15 ژوئیه گئجه سینی اونوتماماق و اونوتدورماماق کیمی بیر مسئولیت حسی ایله حرکت ائتدیکلرینی وورغولادی.
تدبیرده همچنین بلدیه صدری یاریشمادا موکافات قازانان عکاس لارین موکافاتلارینی تقدیم ائتدی.
یاریشمادا صدات سونا بیرینجی، سراپ کورکماز ایکینجی و نازلی قیلیج ایسه اوچونجو اولدولار. 50 فوتوشکیل ایسه سرگئی ده نمایش اولماق حقوقو الده ائتدی.
| 814 | Arab | South-Azerbaijani | azb |
TRT | دونیادا آجلیق چکه‌ن ۸۲۸ میلیون اینسانین ۲۷۸ میلیونو آفریقادا یاشاییر.
بیرلشمیش میللتلر تشکیلاتینین ارزاق و اکینچیلیک هؤرگوتو، آفریقا قالخینما بانکی طرفیندن معین ائدیله‌ن بو رقمین، ۲۰۳۰-جو ایلده ۳۱۰ میلیونا چیخابیله‌جگی قونوسوندا اویاردی.
آفریقا، دونیادا ال دیمه‌میش اکین تورپاقلارینین یۆزده ۶۵ کیمی بؤیوک بیر بؤلومونه ائو صاحبلیگی ائدیر.
قاره ۲۰۵۰-جی ایله قدر ۹ میلیارد اینسانی بسله‌مه‌ک اوچون کیفایت قدر اکین ساحه‌سی اولسا دا، ۱۰۰ میلیون تون‌دان چوخ ارزاق وارد ائدیر.
۲۰۲۲-جی ایل آفریقا اکینچیلیک وضعیتی راپورو ایسه ایقلیم دییشیکلیگینین تأثیرلری و کۆره‌سل بحرانلارا دایانیقلیلیق اوچون، آفریقاداکی اکینچیلیک بؤلومونون هر ایل ۲۵۷ میلیارد دلارا احتیاجی اولدوغونو اورتایا قویور.
سؤمورگه‌چی دؤولتلرین، موستقیللیک‌دن اؤنجه‌سی آفریقالی اکینچیلره اؤز احتیاجلارینا اویغون تک تیپ محصول آلما دایاتماسی و بو عادتین بو گون هله ده داوام ائتمه‌سی، قاره‌نین اکینچیلیک ساحه‌سینده قالخینماسینا مانع اولور.
بوندان علاوه، سرعتله آرتان جمعیت، آلت یاپی و تاریم ساحه‌سینده سرمایه‌نین اولماماسی دا آفریقادا ارزاق پروبلئمینی داها دا درینلشدیریر.
قاره‌ده ۳۰دان چوخ سلاحلی تروریستین قروپون اولماسی دا اکینچیلیک و حیوانچیلیغا منفی تأثیر گؤستریر.
اؤزللیکه ساحل بؤلگه‌سی و چاد گؤلو حؤوزهسینده میلیونلارلا اینسانین ترور و گوونلیک ریسکلری سببی ایله آجلیق و ارزاق گۆونسیزلیگی یاشادیغی بیلینیر.
بیرلشمیش میللتلر تشکیلاتینین رقملری، دونیانین ان اوزون سوره‌ن و مورکب مچاتیشما بؤلگه‌لریندن بیری اولان چاد گؤلو حؤوزهسینده یئرلشه‌ن کامرون، چاد، نیجر و نیجری‌ده ۵،۶ میلیون اینسانین جدی ارزاق گۆونسیزلیگی ایله قارشی قارشییا اولدوغونو اورتایا قویور.
بیرلشمیش میللتلر تشکیلاتی، ساحلده ترور هؤرگوتلری سببی ایله آرتان ارزاق گۆونسیزلیگینی قونوسوندا تدبیر آلینمازسا، ۱۸ میلیون اینسانین آجلیق تهلوکه‌سی آلتیندا اولدوغو قونوسوندا اویاریر.
| 1,698 | Arab | South-Azerbaijani | azb |
TRT | یورد دیشی تورک‌لر و قوهوم توپلولوق‌لار باشقانلیغیندان قوزئی قیبریسده یاخشی‌لیق فستیوالی
یورد دیشی تورک‌لر و قوهوم توپلولوق‌لار باشقانی (YTB) عبدالله ارن، قیبریس تورکلرینین ریفاهی و تورکیه ایله اولان علاقه‌لرین داها دا گوجلنمه‌سی اوچون اللرین‌دن گلنی ائتمه‌یه تلاش گؤستره‌جک‌لرینی ایفاده ائدیب.
قیبریس واقیفلار ایداره‌سی امکداش‌لیقلا قوزئی قیبریس تورک جمهوریتین‌دکی (قوزئی قیبریس) 8 بؤلگه‌ده "یاخشی‌لیق فستیوالی" کئچیریلیب.
یورد دیشی تورک‌لر و قوهوم توپلولوق‌لار باشقانلیغی باشقانی عبدالله ارن، فستیوال چرچیوه‌سینده قوزئی قیبریسده موختلیف دانیشیق‌لار آپاریب.
قوزئی قیبریسین پرزیدنتی مصطفی آکینجی ایله بیر آرایا گلن یول، باش ناظیر توفان ارهورمان و باش ناظیر معاوینی و خاریجی ایشلر ناظیری قودرت اؤزرسای ایله ده گؤروشمه‌لر کئچیریب. گؤروشمه‌لرده امکداش‌لیق ایمکانلاری قیمتلن‌دیریله‌رک بیرگه ایشلر حاقیندا فیکیر موبادیله‌سی آپاریلیب.
یورد دیشی تورک‌لر و قوهوم توپلولوق‌لار باشقانلیغی باشقانی ارن، پروقرام چرچیوه‌سینده همچینین قوزئی قیبریس واقیفلار ایداره‌سی‌نین 448-جی تشکیلات و قیبریس تورک ایداره‌سینه گئری آلینیشی-نین 63-جی ایلدؤنومو چرچیوه‌سینده واقیفلار هفته‌سینده کئچیریلن "یاخشی‌لیق" موضوعلو مراسیمه ده قاتیلیب.
تدبیرده قوزئی قیبریس پرزیدنتی آکینجی، فستیوالا قاتقیلانلاردان اؤتورن یورد دیشی تورک‌لر و قوهوم توپلولوق‌لار باشقانلیغی باشقانی یولا تشککور ائدیب.
ارن، سفره قونوسوندا قیمتلندیریلمه‌لر، قیبریس تورکلرینین ریفاهی و تورکیه ایله اولان علاقه‌لرین داها دا گوجلنمه‌سی اوچون اللرین‌دن گله‌نی ائتمه‌یه تلاش گؤستره‌جک‌لرینی ایفاده ائدیب.
دونیانین دؤرد بیر یانیندا یاشایان تورک وطنداش‌لاری ایله باغلی ایش آپاردیق‌لارینی دیله گتیرن ارن،
"قوزئی قیبریسی‌نین و قیبریس تورکلرینین بیزیم اوچون چوخ آیری بیر یئری وار. هم تورکیه خاریجی سیاستینده هم ده تشکیلاتیمیزین فعالیتی آراسیندا اهمیتلی بیر یئری وار. قوروم اولاراق بیزلر ده دستگیمیز ایله قوزئی قیبریسی‌نین 8 بؤلگهسینده یاخشی‌لیق فستیوال‌لارینا دستک اولاق دئدیک. نوبتی پروسه‌ده قوزئی قیبریس جمهوریتینه آیری بیر پارانتز آچاجاغیق. قیبریس تورکلرینین ریفاهی و تورکیه ایله اولان علاقه‌لرین داها دا گوجلنمه‌سی اوچون الیمیزدن گله‌نی ائتمه‌یه تلاش ائدجگیک. چوخ داها گؤزل پروژه‌لرله قوزئی قیبریسده اولماغا داوام ائدجگیک." شکلینده دانیشدی.
| 2,089 | Arab | South-Azerbaijani | azb |
TRT | بورسا ایستانبول 100 اندکسی، گونه 78 مین 340 پوئندن باشلادی.
بورسا ایستانبول 100 اندکسی، دونن 902 پوئن دوشدو.
سهملر گوندهلیک اورتالاما 1 ویرگول 15 دگر قازاندی.
سربست بازاردا آمریکا دلاری 3 لیرا 10 قوروش، یورو ایسه 3 لیره 40 قوروشدان ایشلم گؤردو.
اولوسلار آراسی بازارلاردا قیزیلین اونس قیمتی مین 259 د‌لاردیر.
کاپالیچارشیدا جمهوریت قیزیلی 834 لیره‌دن ساتیلیر.
| 360 | Arab | South-Azerbaijani | azb |
TRT | دونیا-دا یئنی کروناویروسا یولوخان‌لارین سایی گون ده 100 میندن چوخ آرتاراق 4،5 میلیونو کئچیب. عینی زاماندا تصدیقلنمیش اؤلوم حال‌لاری‌نین سایی 5 مین نفره یاخین آرتاراق 307 مینی کئچدی.
بو باره‌ده دونیا ساغلیق تشکیلاتی بیلدیریب.
معلوماتا اساساً، دونیا-دا 4 میلیون 525 مین497 یولوخما و 307 مین 395 اؤلوم فاکتی قئیده آلینیب. گون عرضینده داها 100 مین 12 نفر کروناویروسا یولوخوب، داها 5 مین 336 نفر اؤلوب.
قوزیی و گونئی امریکا بؤلگه‌سی یولوخان‌لارین سایینا گؤره بیرینجی یئرده‌دیر – 1 میلیون 966 مین 932 نفر. گون عرضینده یولوخان‌لارین سایی 57 مین 449 نفر آرتیب. اؤلن‌لرین سایی 3 مین 742 نفر آرتاراق 118 مین 799 نفره چاتیب. آوروپا-دا 1 میلیون 870 مین 545 یولوخما و 165 مین 951 اؤلوم حالی قئیده آلینیب. 24 ساعات عرضینده یولوخان‌لارین سایی 22 مین 100، اؤلوم حال‌لاری‌نین سایی ایسه 1228 نفر آرتیب.
دونیا-دا یولوخان‌لارین ساییندا اوچونجو یئری دوغو آغ دنیزی بؤلگه‌سی توتور. می ین 17-نا اولان وضعیته گؤره، اورادا 326 مین 568 یولوخما، 9 مین 841 اؤلوم فاکتی قئید ائدیلیب. گون عرضینده یولوخان‌لارین سایی 10 مین 900 نفر آرتیب، 140 نفر اؤلوب.
قئید ائدک کی، دونیا ساغلیق تشکیلاتینین راپورو یالنیز رسمی گؤستریجی‌لر اساسیندا حاضیرلانیر.
| 1,119 | Arab | South-Azerbaijani | azb |
TRT | 24 فوریه‌ده ایلک بؤلومو ایله ریتینگ سیرالاماسیندا آوروپا بیرلیگینده (آ.ب) ایکینجی سیرایلا ذیروه‌یه اورتاق اولان ت‌رت‌نین یئنی سریا‌لی پایتاخت عبدالحمید دونیا سویه‌سینده ایلک گؤستریمینی، 3-6 آوریل تاریخ‌لری آراسیندا فرانسادا گئچیریله‌جک اولان ام‌آی‌پی‌تی‌وی 2017 ایله ائده‌جک.
پایتاخت عبدالحمید دونیایا سویه‌سینده آوریل آییندا سرگیده خاریجی تلویزیون یؤنه‌تیجیلری‌نین بگه‌نی‌سینه سونولاجاق.
دونیانین هر یانین‌دان 10 میندن چوخ قاتیلیمچیسییلا ایلده ایکی دفعه تشکیل ائدیلن "ام‌آی‌پی‌تی‌وی"ده گؤستریمی ائدیله‌جک سریال، 'ده لست امپرور' آدییلا سونولاجاق.
| 548 | Arab | South-Azerbaijani | azb |
TRT | اینگیلتره سایبر گوونلیک مرکزی، روسیا و ایران مرکزلی هکرلرین اؤلکه‌ده شخصلری و قورولوشلاری هدف آلماغا داوام ائتدیگی قونوسوندا اویاری وئردی.
سایبر گوونلیک مرکزیندن وئریله‌ن آچیقلامادا،
«روسیادا یئرلشه‌ن سیبرگیوم و ایران مرکزلی تی‌ای۴۵۳، بیلگی توپلاما فعالیتی اوچون اینگیلتره‌ده‌کی قورولوشلارا، شخصلره و باغلی اولان دیگر ساحه‌لره قارشی کیملیک اووو سالدیریلارینی باشارییلا قوللانماغا داوام ائدیر» دئییلدی.
ایکی قروپون سالدیریلارینین هدف پروفایللرین‌ده‌کی اوخشارلیقلارا باخمایاراق آیری آیری ائیلملر اولدوغو ایفاده ائدیله‌ن آچیقلامادا،
«ائیلملر، بللی بیر فردین و یا قروپون هدف آلیندیغی، کیملیک اووو سالدیریلارینین معمول بیر اؤرنه‌گیدیر» ایفاده‌لرینه یئر وئریلدی.
هکرلرین سایغین متخصصلرین کیملیگینه بۆرونن ساختا سوسیال مئدیا پروفایللاری اولوشدورماییلا یاناشی، سؤزده کنفرانس و یا تدبیر دعوت‌لرین‌دن ایستیفاده ائتدیکلری بیلدیریلدی.
| 825 | Arab | South-Azerbaijani | azb |
TRT | روسیا یؤنه‌تیمی، اوکراینادا ایرانا عاید اینسانسیز هاوا آراجلاریندان (ایها) ایستیفاده ائتدیکلرینه دایر ادعالاری یالانلادی.
کرملین سؤزچوسو دمیتری پسکوو، باشکند موسکوادا قزئتچیلره وئردیگی آچیقلامادا، ۲۴ فوریه‌دن بری داوام ائدن ساواشدا "روسیانین اوکراینادا ایران ایها‌لاریندان ایستیفاده ائتدیگی" ادعالارینی دگرلندیردی.
بو قونودا بیلگییه صاحیب اولمادیقلارینی قید ائدن پسکوو:
"(اوکراینا ساواشیندا) روس آدلارینا صاحیب، روس تجهیزاتیندان ایستیفاده اولونور. بونو بیلیرسینیز. بوتون دیگر بۆتون سواللارینیزی روسیا ساوونما باخانلیغینا بیلیره‌بیلرسینیز" دئدی.
آمریکالی مقاملار، روسیانین اوکراینادا ایران ایهالاردان ایستیفاده ائتدیگینی ادعا ائدرکن، اوکراینالی مقاملار دا اؤلکه‌ده اؤزللیکله کامی‌کازه ایهالارلا چوخ ساییدا سالدیری اولدوغونو بیلدیریر.
| 735 | Arab | South-Azerbaijani | azb |
TRT | آمریکا باشقانی دونالد ترامپین قدیم وکیلی مایکل کوهن‌ه، 2016داکی پرزیدنت سئچیم‌لرینی تأثیر ائتمه‌یه چالیشماقلا بیرلیکده موختلیف فدرال جینایت‌لردن 3 ایل زیندان جزاسی وئریلدی.
کوهن‌ین جزا محکمه ایجلاسی دونن نیویورک‌داکی فدرال محکمه‌ده یئرلی ساعات ایله 11.00 ده (تورکیه ساعاتی ایله19.00) باشلادی.
آمریکا پرزیدنتی ترامپین اؤزونو "ضعیف" کیمی قیمتلندیرمه‌سینه دایر کوهن،
"بو دوغرو اما باشقا بیر سببله دوغرو. چونکی تکرار-تکرار اؤزومو ترامپین چیرک‌لی عمل‌لرینی اؤرت-باس‌دیر ائتمک مجبوریتینده حیس ائتدیم." دئیه دانیشدی.
حاکم ویلیام پاولی، کوهن‌ه یؤنلدیلن اتهام‌لارا دایر، "بونلارین هر بیری آمریکایا قارشی جیدی جینایت‌دیر." قیمتلندیرمه‌سینده اولوب.
پاولی، کوهن‌ی حاقین‌داکی اتهام‌لار گؤره 3 ایل حبسه محکوم ائتدیگینی آچیقلاییب.
کوهن‌ین 6 مارس 2019دا حبسه گیرمه‌سی قرارا آلینیب.
نیویورک فدرال محکمه‌سی ساوجیلاری‌نین اؤتن هفته توپلوما آچیقلادیق‌لاری دعوا دوساسیندا، کوهن‌ین، روسیا آراشدیرماسی کونتکستینده خصوصی مسئول ساوجی روبرت مولر و قروپو ایله گوجلو امکداش‌لیق ائتدیگینه دقت چکیلمیش آنجاق یئنه ده حاقین‌داکی جینایت‌لرین جیدی اولماسی موناسیبتیله کوهن اوچون 51 ایله 63 آی حبس جزاسی ایستمیشدی.
سؤزقونوسو سندده کوهن، ترامپلا علاقه‌لری اولدوغو ادعا ائدیلن ایکی قادینا دیل‌لری اوچون غیری-قانونی پول اؤدمک، سئچیم کامپانیا مالیلشدیرمه قایدا‌لارینی پوزماق، بانک فیریلداقچیلیغی و موسکوا‌داکی بیر املاک پروه‌سی اوچون ترامپا واسیطه‌چی‌لیک ائتمک کیمی مسئله‌لرده فدرال نماینده‌لره یالان دئمکله گوناهلاندیرمیشدی.
کوهن، حاقین‌داکی فدرال اتهام‌لاری آوقوست آییندا قبول ائتمیش و سونراکی آیلاردا مولرین دستگیله 7 دفعه بیر آرایا گله‌رک نماینده‌لره ایفاده وئرمیشدی.
ترامپین، پرزیدنت سئچیم‌لرین‌دن اوّل روسیادا تیکمه‌گی پلانلاشدیردیغی بیر اوتلین 50 میلیون دو‌لار دگرینده اولان ائیوان قاتینی، روسیا پرزیدنتی ولادیمیر پوتینه وئرمگی تکلیف ائتدیگی ادعا ائدیلمیش، کوهن‌ین بو باره‌ده مووافیق شخصلره واسیطه‌چی‌لیک ائتدیگی ایره‌لی سورولموشدو.
| 1,806 | Arab | South-Azerbaijani | azb |
TRT | آمریکا باشقانی باراک اوباما فیلیپیین‌نین دؤولت باشچی‌سی رودریگو دوترته ایله بو گون کئچیرجگی گؤروشو لغو ائتدی.
رودریگو دوترته بو گون لائوس‌دا کئچیریله‌جک جنوب-شرقی آسیا میللت‌لری بیرلیگی ذیروه‌سینه گئدرکن وئردیگی آچیقلامادا اوبامانی آغیر تحقیر ائدن سؤزلر دئدی.
آغ ائو دوترته‌نین سؤزلرینه جاواب وئره‌رک بیلدیردی کی، پرزیدنت اوباما فیلیپین‌‌نین دؤولت باشچی‌سی دوترته ایله گؤروشمه‌یه‌جک. اوباما بو گؤروش اوزینه کره جومهوریتی پرزیدنتی پارک ایله بیر آرایا گله‌جک.
قئید ائدک کی، فیلیپین پرزیدنتی اویوشدوراوجو ماده ایله موباریزه‌ده هئچ کسین اونو تنقید ائده بیلمه‌یه‌جگینی بیل‌دیره‌رک، آمریکا و اوبامانی آغیر سؤزلرله تحقیر ائتمیشدی.
اوباما دا دوترته‌نین سؤزلری‌نین خاطیرلادیلماسی قارشی‌سیندا "آیدین‌دیرکی، دوترته ماراقلی بیر شخصیت‌دیر" دئیه سؤیله‌میش و فیلیپین پرزیدنتی ایله کئچیریله‌جک گؤروشون بیر داها گؤزدن کئچیریلمه‌سینی ایسته‌میشدی.
| 829 | Arab | South-Azerbaijani | azb |
TRT | اوکراینا دؤولت باشقانی ولودیمیر زلنسکی، باتی اؤلکه‌لرین‌دن داها چوخ سلاح یاردیمی طلب ائتدی.
آوروپا سفری اؤنجه‌سی باشکند کیئوده فرانسانین «لو فیگارو» و آلمانیانین «در ایشپیگل» قزئتلرینه اؤزل موصاحیبه وئرن زلنسکی، روسیا درولت باشقانی ولادیمیر پوتینین اوکراینایا قارشی ساواشی قازاندیغی تقدیرده دورمایاراق باشقا اؤلکه‌لره ده عینی شئیی ائدجگینی ادعا ائتدی.
"باتیلی لیدئرلرله روس سالدیریلارینی دوردورمالاری اوچون هر گون دانیشدیم. اونلاردان بیزه داها چوخ سلاح وئرمه‌لرینی و روسیایا قارشی علاوه تحریملر تطبیق ائتمه‌لرینی ایسته‌دیم" ایفاده‌سینی ایشله‌دن زلنسکی، باتی اؤلکه‌لرینی ساواشدان اؤنجه روسیایا قارشی تحریم قراری قبول ائتمه‌دیکلرینه گؤره تنقید ائتدی.
آوروپالیلارین قیریم و دونباس باهاسینا ساواشی تئز بیر زاماندا دوردورماق ایستدیکلرینی وورغولایان زلنسکی، روسیانین اوکراینا ایله ساواشی دوردورمایاجاغینا دقت چکدی.
| 810 | Arab | South-Azerbaijani | azb |
TRT | سعودی عربیستانین خاریجی ایشلر باخانی فیصل بن فرحان، ایرانین نۆوه سلاحی الده ائتمه‌سی دوروموندا، "بوتون سئچه‌نکلرین ماسادا" اولدوغونو سؤیله‌دی.
بیرلشمیش عرب امیرلیکلرینین باشکندی ابوظبی‌ده گئچیریله‌ن ۱۵.جی دونیا سیاست کنفرانسیندا دانیشان بن فرحان، بؤلگه‌ده باش وئره‌ن حادثه‌لرله باغلی آچیقلامالار وئردی.
بن فرحان، اؤلکهسینین، ایرانین نۆوه آنلاشماسی ایله باغلی "شوبهه‌لرینین" اولدوغونو قید ائد‌رک، "ایران نۆوه سلاحی الده ائدرسه، بوتون سئچه‌نکلر ماسادادیر" ایفاده‌لرینی ایشلتدی.
تهلوکه‌لی بیر بؤلگه‌ده اولدوقلارینی بیلدیره‌ن بن فرحان:
"بؤلگه‌ده‌کی دؤولتلر‌دن البته اؤز گۆونلیکلرینی تامین ائتمه‌لرینی گؤزلرسینیز" دئدی.
سعودی باخان، "ایران‌لیلاردان، نۆوه سلاحی پروگرامیندان بیر چیخارلارینین اولمادیغینی ائشیدیریک. بونا اینانماق چوخ راحاتلادیجی اولاردی. بو قونودا داها چوخ گۆونجه‌یه احتیاجیمیز وار" دئدی.
ایراندا اولوسلارآراسی اتم انرژیسی آژانسینا بیلدیریلمه‌یه‌ن اوچ یئرده نۆوه تاپینتیلارینین معین ائدیلمه‌سی و سؤزوگئدن نۆوه تاپینتیلاری ایله باغلی تهرانا وئریلن سواللارا جاواب وئریلمه‌مه‌سی، طرفلر آراسیندا گرگینلیکه سبب اولموشدو.
| 1,029 | Arab | South-Azerbaijani | azb |
TRT | سوئد-ین باش ناظیری ماگدالنا آندرسون اؤلکهسینین ناتو-یا اوزولوک پروسه سینده پروبلئم حل اولونانا قدر تورکیه ایله دیالوقون داوام ائتدیریلمه‌سینی صبیرسیزلیکله گؤزله‌دیگینی بیلدیریب.
ماگدالنا اندرسون ، فینلاندیانین باش ناظیری سانا مارین و نروژ-ین باش ناظیری یوناس گار استور گوندمده‌کی مسئله‌لری موذاکیره ائتمک اوچون سوئد-ین سودرتالیه شهرینده بیر آرایا گلیب.
گؤروش‌دن سونرا تشکیل ائدیلن مطبوعات کونفرانسیندا چیخیش ائدن آندرسون تورکیه ایله سوئد آراسیندا آپاریلان ناتو دانیشیق‌لارینا توخونوب.
ناتو-یا عضولوک پروسه سینده ایشلرین داوام ائتدیگینه دقت چکن آندرسون "بیز فینلاندیا ایله بیرلیکده حرکت ائدیریک. پروبلئم حل اولونانا قدر تورکیه ایله دیالوقو داوام ائتدیرمگی صبیرسیزلیکله گؤزلییرم" دئییب.
مارین آیین سونوندا ایسپانیانین پایتاختی مادریدده کئچیریله‌جک ناتو ایجلاسیندان اوول حله نایل اولونماسی‌نین واجیب اولدوغونو دا وورغولاییب.
مارین ایکی هفته عرضینده حل یولو تاپیلمایاجاغی تق‌یرده پروسه‌نین دوندورولما ریسکی‌نین اولدوغونو قئید ائدیب:
"حاضبردا بیر ایستیقامت وار، بو پروسه ده ایرلیلمییمیز واجیب‌دیر. بیز مسئله‌لره جدی یاناشیر و دیالوقا داوام ائدیریک".
| 1,047 | Arab | South-Azerbaijani | azb |
TRT | بنگلادش-ین پایتاختی داکا-دا امریکا سفیری ماریکا برنیکاتین ایچریسینده اولدوغو ماشینا بیر قروپ سلاحلی شخص هوجوم ائدیب.
بو باره‌ده امریکانین بنگلادش-ده کی سفیرلیگی‌نین مطبوعات خیدمتی معلومات یاییب.
معلوماتا گؤره، هوجوم ائدن شخص‌لردن بیر نئچه‌سی موتوسیکلتده اولوب. سفیر، سوروجولری و تهلوکه‌سیزلیک خیدمتی‌نین امکداش‌لاری خسارت آلماییب‌لار، لاکین محافظه‌نین ایکی ماشینینا زیان دییب.
دیگر طرفدن اؤلکه‌ده بیر هفته‌دیر اویرنجی لرین داوام ائتدیردیگی اعتراض آکسیا‌لاریندا اؤتن گون پولیسین کوتله‌نی داغیتماق اوچون گؤز یاشاردیجی گازدان ایستیفاده ائتدیگی، یارا‌لانان آکسیاچی سایی‌نین 50-یه چیخدیغی بیلدیریلیب.
یئرلی مطبوعات دا حاکمیت‌دکی آوامی بیرلیگینه یاخین شخص‌لرین پارتی بینا‌لارینا طرف یوروش باشلا‌دان اویرنجیلری دؤیدوگونو یازیب.
بنگلادش-ین باش ناظیری شیخ حسنیه اعتراض آکسیا‌لارینا سون قویماغا چاغیرارکن، ایچ ایشلر ناظیری خان تهلوکه‌سیزلیک قوه‌لری‌نین آکسیاچی‌لارا قارشی صبر کاساسی‌نین داشماق عذره اولدوغونو بیلدیریب.
| 912 | Arab | South-Azerbaijani | azb |
TRT | فوتبول عذره ایران کاپی‌نین (جام حذفی) غالیبی معینلشیب.
مشهد-کی امام رضا ایستادیوموندا باش توتان فینال گؤروشده "ایستیقلال"لا "تراکتور" اوز-اوزه گلیب. تبریز کلوبو ایلک حیسه‌ده 3 جاواب‌سیز قوللا اؤنه کئچیب. "ایستیقلال"ین گوجو فاصیله‌دن سونرا فرقی مینیموما ائندیرمه‌یه چاتیب.
بئله‌لیکله، رقیبی اوزرینده 3:2 حساب‌لی غلبه قازانان "تراکتور" 5-جی دفعه ایشتیراک ائتدیگی ایران کاپی یندا فینالیندا 2-جی غلبه‌سینی قازانیب. تبریزلی‌لر بونا قدر 2014-جو ایلده همین تیتولا ییلنمیشدی. تیم 1976، 1995 و 2017-جی ایلدکی فینال موسابیقه ده ایسه مغلوب اولوب.
12 -جی دفعه فینالدا اوینایان "ایستیقلال" 5-جی یئنی‌لگی‌سینی آلیب.
| 602 | Arab | South-Azerbaijani | azb |
TRT | آغ ائو "فایزر" و "بیون تک" شیرکت‌لری ایله دیگر اؤلکه‌لره یاردیم مقصدیله حاضیرلادیق‌لاری 500 میلیون دوز کوروناویروسا قارشی آشی آلماق اوچون موقاویله ایمضالاییب.
بو باره‌ده نیویورک تایمز قزئتی منبع‌لره ایستینا‌دن بیلدیریب.
امریکا پرزیدنتی جو بایدنین بو موقاویله حاقیندا رسمی اولاراق اعلان ائتمه‌سی گؤزله‌نیلیر.
قزئتین وئردیگی معلوماتا گؤره، بو راضیلاشما چرچیوه‌سینده ایل عرضینده تخمینن 100 اؤلکه بو دوز‌لاری آلا‌جاق. بو ایل 200 میلیون دوز، گلن ایلین اورتا‌لارینا قدر ایسه 300 میلیون دوزا چات‌دیریلا‌جاق.
| 503 | Arab | South-Azerbaijani | azb |
TRT | اینگیلتره‌ده، اینشتین و هاوکینگدن داها ذکی بیر قیز تاپیلدی.
اینگیلتره‌نین چشایر اداری بؤلگهسینده آی کیو تستی نتیجهسینده هوش سویه‌سی مشهور بیلیم اینسانلاری استیون هاوکینگ و آلبرت اینشتین‌دن داها یوکسک اولان 12 یاشیندا بیر قیز اوشاغی تاپیلدی.
ایندپندنت قازئته‌سی‌نین خبرینده، اینگیلتره‌نین چشایر اداری بؤلگهسینده یاشایان هیند اصل‌لی 12 یاشین‌داکی راژگوری پاوارین هاوکینگ و اینشتین‌دن داها ذکی اولدوغو ایفاده ائدیلدی.
خبره گؤره پاوار، آی کیو تست‌لرینده 162 پوئن آلا‌راق مشهور بیلیم اینسان‌لارینی گئریده بوراخدی.
پاوارین منچستر اونیورسیته‌سینده بیلیم اینسانی اولان آتاسی دکتر سوراژکومار پاوار دا، "قیزیم بئله بیر نتیجه الده ائدن ان گنج اینسان اولدو" دئدی.
تایمز آف ایندیانین بیلدیردیگینه گؤره، نتیجه‌لرین آچیقلانماسی‌نین آردیندان کیچیک قیزا یوکسک آی کیو‌لو شخص‌لرین یئر آلدیغی اینگیلیس منسا توپیویوغونا عضولوک تکلیفی ائدیلدی.
آی کیو تست‌لرینده داهی‌لیک سینیری 140 پون. آلبرت اینستین و استیون هاوکینگین آی کیو‌لاری‌نین ایسه 160 بال اولدوغو تخمین ائدیلیر.
| 955 | Arab | South-Azerbaijani | azb |
TRT | شیکاگو بیلیم یوردو اولوسلار میللی فیکیر آراشدیرما مرکزی طرفیندن 2279 آدامین ایشتیراکی ایله 21-29 می آراسی کئچیریلن آنکئت سورغوسونا گؤره، 2019-جو ایلده "چوخ خوشبخت اولدوغونو سؤیله‌ین‌لرین نیسبتی 31 فایز ایدیسه، بو ایل عینی جاوابی وئرن‌لرین 14 فایز اولوب. اؤزونو یالنیز حیس ائتدیگینی سؤیله‌ین‌لر ایسه 23-دن 50 فایزه چیخیب.
بو سورغویا اساساً بیلدیریلیب کی، امریکالی لار سون 50 ایلین ان بدبخت دؤورونو یاشاییر. بئله کی، آرتیق امریکالی لارین 58 فایزی گله‌جک نسیل‌لرین داها یاخشی حیات ایستاندارت‌لارینا صاحب اولاجاغینی دوشونمور.
| 522 | Arab | South-Azerbaijani | azb |
TRT | لیبیا-نین درنه شهرینده داشقین‌لار نتیجهسینده اؤلن‌لرین سایی 8 مینی اؤتوب.
بو باره‌ده لیبیا نوماینده‌لر مجلیسی‌نین (پارلمان) رسمی نوماینده‌سی عبدالله بلحاک بیلدیریب.
اونون سؤزلرینه گؤره، حاضیردا ایتکین دوشن‌لرین سایی 10 مینی اؤتوب.
قئید ائدک کی، یونانیستان و بولقاریستان-دا داشقین‌لارا سبب اولان "دانیل" قاسیرغاسی سپتامبرین 11-ده لیبیا-یا چاتیب.
طبیعی فلاکت خصوصاً درنه شهرینده بؤیوک فسادلارا سبب اولوب. داشقین‌لارلا علاقه‌دار لیبیا میللی بیرلیک حکومتی شهرده طبیعی فلاکت وضعیتی اعلان ائدیب.
| 491 | Arab | South-Azerbaijani | azb |
TRT | پرزیدنت رجب طیب اردوغان، ناتو دؤولت و حکومت باشقانلاری ذیروه‌سی اوچون گئتدیگی لهستانین باشکندی ورشودا اوکراینا دؤولت باشقانی پترو پوروشنکو ایله گؤروشدو.
اردوغانین پوروشنکو ایله مطبوعاتا باغلی گؤروشمه‌سی، بیر ساعات سوردو.
گؤروشمه‌ده خاریجی ایشلر باخانی مولوت چاووش اوغلو، ملی استخبارات مستشاری حاکان فیدان، پرزیدنت باش کاتیبینین یاردیمچیسی و سؤزچوسو ابراهیم قالین دا حاضر اولدو.
| 378 | Arab | South-Azerbaijani | azb |
TRT | لیبیا-نین گونئی ینده‌کی قبیله و اجتماعی بیرلیک بیرلشمه‌لری و اؤزلرینی واهانین گنج‌لری کیمی خاراکتریزه ائدن قروپ طرفیندن ایکی آیری بیانات یاییلیب.
لیبیا-نین گونئی ینده‌کی واحید قبیله‌لر و گنج‌لیک بیرلیک‌لری رهبرلیک فتحی باشاغایا تحویل وئری‌لنه قدر اؤلکه‌نین گونئی و گونئی دوغوسونداکی نفت یاتاق‌لاریندا اوره تیم و صادراتین دایاندیریلدیغینی آچیقلاییب.
"شرارا نفت یاتاغیندا نفت اوره تیمی‌نین و صادراتی‌نین دایاندیریلدیغینی اعلان ائدیریک"، - گونئی واحید قبیله‌نین بیاناتیندا دئییلیب.
واها گنج‌لر ایسه آچیقلاما‌لاریندا "طلب‌لریمیز جاوابلان‌دیری‌لانا قدر بؤلگه‌ده‌کی نفت یاتاق‌لاری تامامیله باغلانیب و نفتین لیمان‌لارا وورولماسی دا دایاندیریلیب" دئییب.
میللی بیرلیک حکومتی‌نین گئری چکیلمه‌سی طلب اولونوب.
هر ایکی بیاناتدا عبدالحمید دیبیبه‌نین باشچی‌لیق ائتدیگی میللی بیرلیک حکومتی‌نین صحنه‌دن گئری چکیله‌رک ایدارنی طبرق نوماینده‌لر مجلیسی‌نین تعیین ائتدیگی فتحی باشاغانین باشچی‌لیق ائتدیگی حکومته تحویل وئرمه‌سی" طلب ائدیلیب.
بوندان علاوه، لیبیا میللی نفت شیرکتی‌نین (NOC) صدری مصطفی سون الله ین وظیفه‌سیندن آزاد ائدیلمه‌سی طلب اولونوب.
طرابلس-داکی میللی بیرلیک حکومتی هله‌لیک مؤوضوع ایله باغلی آچیقلاما وئرمه‌ییب.
خاطیرلاداق کی، لیبیا میللی نفت شیرکتی (NOC) دونن وئردیگی آچیقلامادا اؤلکه‌نین گونئی ینده‌کی الفیل نفت یاتاغیندا "ضروری" سبب‌دن اوره تیمین دایاندیریلدیغینی آچیقلاییب.
همچنین شنبه گونو زوویتین بؤلگه‌سی‌نین نفوذلو شخص‌لرین‌دن وئریلن آچیقلامادا حکومت باشاغایا تحویل وئری‌لنه قدر بؤلگه‌لرینده‌کی نفت یاتاقلاریندان اوره تیم و صادراتین دایاندیریلاجاغی قئید ائدیلیب.
| 1,469 | Arab | South-Azerbaijani | azb |
TRT | قازاقیستانین آلماتی شهرینده هلیکوپترین دوشمه‌سی نتیجهسینده، پیلوت حیاتینی ایتیردی.
قازاخیستان ایچ ایشلری باخانلیغی فؤوق‌العاده حاللار کمیته‌سی نماینده‌سی نورسلطان نوراحمدوو، یئرلی ساعاتلا ۱۶.۰۵ده اسکای سرویس آدلی بیر اؤزل فیرمایا عایید یوروکوپتر ۱۳۰ تیپ‌لی هلیکوپترین آلماتی‌داکی "آلاتائو" خسته خاناسینین اولدوغو ساحه‌یه دوشدویونو ایفاده ائتدی.
نوراحمدوو، قضادان یارالی قورتاریلان پیلوتون خسته‌خانایا آپاریلارکن آمبولانسدا حیاتینی ایتیردیگینی قید ائتدی.
سانحه سببینه باغلی بیلگی وئریلمه‌دی.
| 494 | Arab | South-Azerbaijani | azb |
TRT | ارمنیستان اوردوسو، آذربایجان - ارمنیستان آتیشکس خطینده، یاشاییش یئرلرینی هدف آلان سالدیری‌لار تشکیل ائتدی.
آذربایجان ساوونما باخانلیغین‌دان وئریلن آچیقلامادا، ارمنیستان سلاحلی گوجلرینین آتیشکس خطی‌نین آغدام بؤلگهسینده آذربایجان مؤوضع‌لرینی و یاشاییش بؤلگه‌لرینی آغیر سلاح‌لارلا هدف آلدیغی قید ائدیلدی.
سالدیری‌لاردا اؤلن یا دا یارا‌لانان اولمادی.
آذربایجان اوردوسو، سالدیرییا قارشیلیق وئردی.
| 395 | Arab | South-Azerbaijani | azb |
TRT | ایران-دا اؤتن گون عرضینده 8 مین 120 نفر کوروناویروسا (کووید 19) یولوخوب.
بونو ایرانین ساغلیق، معالیجه و طبی تحصیل ناظیرلیگی‌نین سؤزچوسو سیما سادات لاری دئییب.
سیما سادات لاری‌نین سؤزلرینه گؤره، بونونلا دا ایران-دا بو ویروسا یولوخان‌لارین سایی 1 میلیون 846 مین 923 نفره یوکسلیب. ویروس داشیییجیلاریندان 3 مین 921 نفرین وضعیتی آغیر قیمتلندیریلیر.
ناظیرلیک رسمی‌سی دئییب کی، ایران-دا اؤتن 24 ساعات عرضینده 85 نفر کوروناویروس‌دان اؤلوب. بئله‌لیکله ایران-دا بو ویروس‌دان اؤلن‌لرین سایی 62 مین 308 نفره چاتیب.
ایران-دا ایندییه‌دک 1 میلیون 585 مین 114 نفر کوروناویروس‌دان ساغالیب. 12،5 میلیون‌دان چوخ تشخیص تستی حیاتا کئچیریلیب.
کوروناویروسا یولوخما اوزره 23 شهر قیرمیزی و 44 شهر نارینجی ماوی زونا حساب اولونور. قیرمیزی و نارینجی زونا حساب اولونان شهرلردن و بو شهرلردن دیگر شهرلره سفر ائتمک قاداغان‌دیر. همچنین 287 شهر ساری، 94 شهر ایسه ماوی زونا حساب اولونور.
| 854 | Arab | South-Azerbaijani | azb |
TRT | پرزیدنت رجب طیب اردوغان، دموکراسی‌نین گوجونو خالق‌دان آلدیغینی، بونون دا میللی ایراده اولدوغونو سؤیله‌دی.
اردوغان، سی. ان. ان اینترناسیونالا دانیشا‌راق، بازار گونو ائدیلن آنایاسا دییشیک‌لیگی خالق اویلاماسی‌نین نتیجه‌لرینی و آمریکا پرزیدنتی دونالد ترامپلا ائتدیگی تلفون دانیشماسینی قیمتلندیردی.
رفراندوم حاقیندا آچیقلامالار ائدن اردوغان، "دیکتاتور" اتهام، "بو سیستم طیب اردوغانا عایید بیر سیستم دئییل." سؤزلریله جواب وئردی.
پرزیدنت اردوغان؛
"1-0 یا دا 5-0 قازانمیش اهمیتلی دئییل اهمیتلی اولان اویونو آلماق‌دیر. 14-15 ایلدیر دیکتاتور ایفاده‌سینی ایشله‌دیرلر. دیکتاتورلوق‌لار باشقان‌لیق سیستمی اولاجاق دئیه بیر شئی یوخدور. بورادا صاندیق وار، دموکراسی گوجونو خالق‌دان آلیر. بو دا میللی ایراده‌دیر. یئنی سیستم تورکیه‌نین دموکراتیک تاریخینده بیر چئوریلمه‌سی تمثیل ائدیر. " ایفاده‌لرینی ایستیفاده ائتدی.
یئنی حکومت سیستمینه توخونان اردوغان؛
"من فانی‌یام، هر آن اؤله بیلرم. هر آن اؤلمه‌یه محکوم اولان بیر اینسان اوچون بئله بیر سیستم حاضیرلانا می؟" دئیه دانیشدی.
آمریکا پرزیدنتی دونالد ترامپین، رفراندوم نتیجهسینده اوچون اؤزونو تبریک ائتدیگینی ایفاده ائدن اردوغان، گؤروشمه‌دن مثبت سیگنال‌لار آلدیغینی ایفاده ائتدی.
ترامپ ایله اوز-اوزه گؤروشمه ائتمگی ده دوشوندوک‌لرینی یازان اردوغان، موتتفیق ایکی اؤلکه اولاراق بیر چوخ پروبلمی چؤزه‌بیله‌جکلرینی قید ائتدی.
پرزیدنت، آمریکایا ائدجگی سفر، 5 ژوئیه‌ده خائین کودتا گیریشیمینده اولان فتح الله‌چی ترور تشکیلاتی پارالل دولت آلت یاپیلانما (فتو / پ.د.ی)'نین چته باشی‌نین قایتاریلماسی موضوعسوعنو دا گؤروشه‌جگینی وورغولایا‌راق؛
"فتو چته باشی‌نین قایتاریلماسی موضوعسوندا اومودوم وار و بو اومیدی قوروماق ایستییرم" دئیه دانیشدی.
پرزیدنت اردوغان تورکیه-آوروپا بیرلیگی علاقه‌لری حاقیندا دا آچیقلاما وئردی.
"54 ایلدیر بیزی قاپیدا گؤزلدیرلر" دئین اردوغان، آوروپا بیرلیگی‌نین، گؤچمن بحرانیندا و ترورلا موباریزه‌ده اساس رول اوینایان تورکیه‌یه وئردیگی ویزا معافیت و گؤچمن‌لره مادی یاردیم کیمی سؤزلرینی توتماسی لازیم اولدوغونون وورغولادی.
| 1,862 | Arab | South-Azerbaijani | azb |
TRT | یونانیستاندا غیری -قانونی یوللا اؤلکه‌یه گیرمه‌لرینه گویا یاردیم ائتمک مقصدی ایله اینسانلاری گیروو گؤتوره‌رک عائله‌لرین‌دن پول طلب ائدن قروپلاشما آپاریلان عملیات زامانی معین لشدیریلدی 6 نفر ساخلانیلیب اونلاردان 4 - و میللیتجه پاکیستان‌لی‌دیر.
گیروو پولونو اؤددیک‌دن سونرا سربست بوراخیلان 3 پاکیستان‌لی قاچقینین شیکایتین‌دن سونرا عملیاتا باشلایان پولیس امکداش‌لاری سلانیک یاخین‌لاریندا چؤللوک اراضیده، یونانیستانا عاید بیر فرمادا داها 5 نفری گیروولوق‌دان خلاص ائدیب.
| 467 | Arab | South-Azerbaijani | azb |
TRT | ایسراییل-ده یئنی نؤع کوروناویروسون (کووید-19) یئنی واریانتی BA.2.86 قئیده آلینیب.
ایسرابیل اجتماعی یاییم تشکیلاتی (KAN) تل آویو سوراسکی طب مرکزی یئتکیلیلرینین موضوع ایله باغلی آچیقلاماسینا یئر وئریب.
خبرده ایسراییل-ده آشکارلانان یئنی واریانتین امریکا، اینگیلتره و دانیمارکا‌دان سونرا آشکار ائدیلن 4-جو یولوخما اولدوغو بیلدیریلیب.
خبرده یئنی واریانتین داشیدیغی چوخ سایدا موتاسیون ایله واکسن‌لری تاثیرسیز حالا گتیره بیله‌جگی و بونونلا دا دونیا ساغلیق تشکیلاتینی (DSÖ) ناراحات ائتدیگی قئید ائدیلدی.
دونیا ساغلیق تشکیلاتی آوقوستون 17-ده وئردیگی آچیقلامادا آدی BA.2.86 اولاراق اعلان ائدیلن واریانتین ایستاتوسونو داشیدیغی چوخ سایدا موتاسیونا گؤره "موشاهیده آلتیندا اولان واریانت" اولاراق یئنیله‌ییب.
| 696 | Arab | South-Azerbaijani | azb |
TRT | اوکراینا پرزیدنتی ولودیمیر زلنسکی قارا دنیز تاخیل دهلیزی سازیشی چرچیوه‌سینده تاخیل صادراتینی آرتیرماغا چالیشدیقلارینی بیلدیریب.
ولودیمیر زلنسکی نوامبرین 8-ی گئجه ساعات‌لاریندا "تلگرام" حسابیندان پایلاشدیغی ویدئوموراجیتینده دونیادا ارزاق بحرانی یاشایان اؤلکه‌لره یاردیم الینی اوزاتماغا داوام ائده‌جک‌لرینی دیله گتیره‌رک دئییب:
"بوندان علاوه، تاخیل صادراتی تشببوسونو داوام ائتدیرمک و گئنیشلن‌دیرمک اوچون چالیشیریق. تاخیل صادراتینا دایمی اینسانی یاردیمینی علاوه ائدجییک. اینکیشاف ائتمیش و ان ویجدان‌لی دؤولت‌لرله بیرلیکده، خصوصیله ارزاق بحرانی اولان اؤلکه‌لره و خالق‌لارا یاردیمی آرتیراجاغیق".
ولودیمیر زلنسکی تاخیل نقلیاتینی آرتیرماق اوچون فعال ایشلمه‌یه داوام ائتدیکلرینی ده بیلدیریب.
"اصلینده بیز طرفداش‌لاریمیزلا یئنی سویه‌ده قیدا تهلوکه‌سیزلیگی‌نین تامین ائدیلمه‌سی اوچون اساس اولا بیله‌جک امکداشلیغا باشلاییریق"، -دئیه زلنسکی ایفاده ائدیب.
| 846 | Arab | South-Azerbaijani | azb |
TRT | ایران یارغی ارکی باشقانی غلامحسین محسنی اژه‌ای، اؤلکه‌ده‌کی گؤستریلرین‌ده ایشتیراک ائتدیکلرینه گؤره گؤزآلتینا آلینانلارین "ندامت" حاقی ایله سربست بوراخیلمالارینی گوندمه گتیردی.
ایران اؤیرنجیلر خبر آژانسی ایسنانین خبرینه گؤره، یارغی ارکی یوکسک شورا توپلانتیسیندا دانیشان اژه‌ای، سون گؤستریلرده گؤزآلتینا آلینانلارلا باغلی آچیقلاما وئردی.
گؤستریلرین یاراتدیغی گوونلیک سورونلارینین بیتدیگینی و حادثه‌لرین باشینی چکنلرینین توتولدوغونو دیله گتیره‌ن اژه‌ای، «آلدادیلمیش گنجلرین» بونلاردان آیری توتولماسی لازیم اولدوغونو بیلدیردی.
اژه‌ای،
«سون حادثه‌لرده بیر خطا ائدیب دوشمنه اویان سونرادان خطاسینی آنلاییب نادم اولان و دوشمنین اویونلاینی درک ائد‌نلرین، اینقیلابین ایل دؤنومو گونلرینده توپلوما و نورمال حیاتلارینا قاییتماسی اوچون زمین حاضیرلامالیییق» دئدی.
ایراندا آرا آرا دینی و میللی گونلر موناسیبتی ایله بعضی توتوقلولار سربست بوراخیلیر.
| 835 | Arab | South-Azerbaijani | azb |
TRT | روسیا دولت باشقانی ولادیمیر پوتین، آمریکانین اؤلکه‌سینه یؤنلیک ائتدیگی تحریم قرارینا اعتراض گؤستردی.
آوریل 2001-جی ایلدن بو یانا هر ایل تلویزیون‌لاردان جانلی یایینلانلن دیرکت خط پروقرامیندا خالقین موختلیف ساحه‌لرده اؤزونه یؤنلتدیگی سوال‌لاری جوابلان‌دیران پوتین، غرب اؤلکه‌لری‌نین اؤزلرینه تطبیق تحریم‌لاره باغلی اولاراق،
"کریمه اولماسایدی روسیانی چئوره‌لمک اوچون باشقا بیر بهانه تاپاردی‌لار" دئدی.
"آمریکا سناتوسونون روسیایا یؤنلیک تحریم‌لری سبب سرعتلشدیردیگینی بیلمیرم. بو، بلکه ده آمریکا ایچریسین‌دکی سیاسی موباریزه علاقه‌داردیر" دئین پوتین، اؤزلرینه تطبیق اولونان تحریم‌لری، هر گوجلندیگینی روسیانی چؤک‌دورمک اوچون عصیرلردیر تطبیق اولونان بیر پراتیک اولدوغونو ایفاده ائتدی.
ولادیمیر پوتین، آمریکا سناتوسونون روسیایا یؤنلیک یئنی تحریم قراری قارشی‌سیندا قارشی تحریم‌لری گئنیشلندیریب گئنیشلتمیه‌جکلرینی قیمتلن‌دیره‌جک‌لرینی ده قید ائتدی.
پوتین،
"روسیایا تحریم تطبیق اؤلکه‌لر بونلاری قال‌دیرسا، بیز ده اؤز اویغولادیق‌لاریمیزی یئنی‌دن قیمتلن‌دیریریک. تحریملر سون‌سوزا قدر ایجرا اولماز" ایفاده‌لرینی ده ایستیفاده ائتدی.
تحریملر سببیله روسیانین 52 میلیارد دو‌لار ایتیردیگینی، غرب اؤلکه‌لری‌نین ایسه اؤز تحریم‌لری اوزون‌دن 100 میلیارد دو‌لاردان چوخ ضرره اوغرادیغینی آچیقلایان روسیا دولت باشقانی،
"یعنی تحریم ائدن اؤلکه‌لر روسیا‌دان داها چوخ ایتیردی" دئدی.
| 1,255 | Arab | South-Azerbaijani | azb |
TRT | تورکیه‌ده تخمینن 160 آداما پیوند یولو ایله حیات وئرن تورکیه کؤک حوجره کووردیناسیون مرکزی (تورکو)، خاریج‌دکی خاریجی خسته‌لره ده اومید اولدو.
تورکیه کؤک حوجره کووردیناسیون مرکزی (تورکو)، خاریج‌دکی خاریجی خسته‌لره ده اومید اولدو.
اویغون ایلیک، دونیا سوموک ایلیگی بانکینا عضو اولان تورکیه‌ده، ساکاریادا تاپیلدی.
پیوند، 4 آوقوستدا هیندیستاندا رئال‌لاشدی.
تورکو، خاریجه ائدیلن ایلک کؤک هوجره پیوندی ایله 2 یاشین‌داکی کؤرپه‌نین حیاتا یاپیشماسینی تامین ائتدی.
ایکینجی پیوند ایسه 18 آوقوستدا ایزمیردن بئلژیکه ائدیلدی.
لئنفوما خسته‌سی 58 یاشین‌داکی بیر بلژیک‌لی، گؤندریلن سوموک ایلیگی‌نین پیوند وورولماسی ایله یاخشی‌لاشدی.
تورکؤکله،
تورکو سوموک ایلیگی بانکی پروژه‌سی ایله 165 مین هدیه‌یه چاتیلدی.
دونیا سوموک ایلیگی بانکینا عضو اولونان آوریل آیین‌دان بو یانا 54 خسته اوچون مراجعت ائدیلدی.
یونانیستان، آلمانیا، آمریکا و اوسترالیا کیمی اؤلکه‌لرده 40 خسته‌یه اویغون وئریجی نامیزدی معین اولوندو.
بو اؤلکه‌لره تورکیه‌دن مثبت جواب وئریلمه‌سی حالیندا 40 خسته داها خوشبخت سونا چاتا‌جاق.
| 969 | Arab | South-Azerbaijani | azb |
TRT | تورکیه رادیو و تلویزیون قورومو، ترت وورلد یاپیمی اولان "کودوکوشی" ایراندا گئچیریله‌ن "۸.جی اولوسلارآراسی شهر فیلم فستیوالی"ندان "ان یاخشی اولوسلارآراسی بلگه‌سل فیلم" اؤدولو ایله قاییتدی.
یؤنه‌تمنلیگینی و سناریستلیگینی انصار آلتایین ائتدیگی "کودوکوشی"نین اولوسال ایلک گؤستریمی ۸.جی بوغازایچی فیلم فستیوالیندا اولموش و "اولوسلارآراسی ژوری اؤزل اؤدولو"نه لایق گؤرولموشدو.
اولوسلارآراسی ایلک گؤستریمی ۲۴.جو اولوسلارآراسی شانگهای فیلم فستیوالین‌ا اولان فیلم، فستیوالین باش اؤدولو اولان "قیزیل قدح" اؤدولونه نامیزد گؤستریلمیشدی.
"مدرن حیات طرزینین اینسانلاری تک قویدوغو" فیکریندن ایلهام آلان بلگه‌سل، حیاتلارینی ایتیردیکلری هفته‌لر سونرا فرق ائدیلن اینسانلارین "یالنیز اؤلوملرینی" تصویره چکیر.
| 690 | Arab | South-Azerbaijani | azb |
TRT | 4 -جو میللی آنتارکتیکا علمی سفرینی رئال‌لاش‌دیران تورکیه-نین علمی قروپو 15 مین کیلومترلیک سیاحت دن سونرا آغ قاره یه چاتیب.
صنایع و تکنولوژی ناطیری مصطفی وارانک تورک هئیتی نین سیاحتی ایله باغلی گؤرونتولری سوسیال شبکه حسابیندا پایلاشیم ائدیب.
وارانک اکیپ ین موقتی تورک علم دوشرگه‌سی‌نین یئرلشدیگی Horseshoe آداسیندا تخمینا بیر آی علمی آراشدیرمالار آپاراجاغینی سؤیله‌ییب
24 نفرلیک قروپ یئر علم‌لری، جانلی علم‌لر و دنیز علم‌لری ساحه‌سینده جمعی 15 لاییحه اوزرینده ایشله‌یه‌جک.
قئید ائدک کی، تورکیه-نین علمی قروپو فوریه نین 9-دا یولا دوشوب.
| 539 | Arab | South-Azerbaijani | azb |
TRT | تورکیه-ده سون 24 ساعات عرضینده داها 16 نفر یئنی نوع کروناویروس‌دان (کووید-19) دونیاسینی دییشیب.
بو باره‌ده اؤز توییتر صحیفه‌سینده تورکیه-نین ساغلیق ناظیری فخرالدین قوجا بیلدیریب.
ناظیر بیلدیریب کی، کروناویروس‌دان اؤلن‌لرین عمومی سایی 5 مین 596 نفره چاتیب.
اونون سؤزلرینه گؤره، اؤلکه‌ده 921 یئنی یولوخما حالی قئیده آلینیب، یولوخان‌لارین عمومی سایی 225 مین 173 نفره چاتیب.
ناظیر علاوه ائدیب کی، اؤلکه‌ده کروناویروس‌دان ساغالان‌لارین عمومی سایی 208 مین 477 نفر تشکیل ائدیر.
| 473 | Arab | South-Azerbaijani | azb |
TRT | هولندده حکومت، نماینده‌لر مجلیسی‌نین، نوامبر آییندا یومورتا‌لاردا فیبرونیل تثبیت ائدیلدیگی ایستیقامتین‌دکی ادعا‌لار اوزرینه باشلاتدیغی سوروشدورما اوچون تقدیم ائتدیگی ایکینجی راپوردا ادعالاری قبول ائتدی.
موقتی حکومتین ساغلیق، سوسیال یاردیملاشما و ایدمان ناظیری ادید اشیپرس ایله ایقتیصاد ناظیرلیگی دولت موشاویری مارتیژن وان داما-ین نماینده‌لر مجلیسینه ایکینجی دفعه تقدیم ائتدیگی راپوردا، نوامبر آییندا هولند قیدا امنیت اوتوریته‌سینه، شخصیتی بیلینمه‌ین بیر نفرین کؤچوردوگو تویوق فرما‌لاریندا فیپرونیل آدلی قود-قوش درمانیندا ایستیفاده ائدیلدیگی ایستیقامتین‌دکی معلوماتین، شعورلو اولاراق نماینده‌لر مجلیسینه تقدیم ائدیلن ایلک راپوردا آلینمادیغی ایفاده ائدیلدی.
سؤز موضوعسو خبری، باشلادیلان جزا سوروشدورما‌نین بیر پارچاسی اولدوغو و سورشدورما سونوچلانمادیغی اوچون تدبیر مقصدلی ایلک راپوردا یئر آلمادیغی کؤچورولدو.
آیریجا فیبرونیل ایله وئریلن‌لر دزینفکسیون ائدیلدیگی ایستیقامتین‌دکی خبری، یومورتا‌لارین بو وضعیت‌دن تاثیرلنمه‌سی اوچون سبب اولماماسی سببیله او دؤور نظره آلینمادیغی ایفاده ائدیلدی.
راپوردا، "آراشدیرما تشکیلات‌لاری بونون اوچون پئشمان. فیبرونیلین یومورتا‌لار اوزرین‌دکی تأثیری ایله علاقه‌لی بو آندا الده ائدن معلومات او زامان اولموش اولسایدی، علاقه‌دار تشکیلات‌لار بونو قطعی‌لیکله فرق‌لی دگرلن‌دیریردی." ایفاده‌سینه یئر وئریلدی.
بلژیک کند و اکینچیلیک ناظیری دنیس دوکارمنین، هولند حکومتی‌نین نوامبر 2016دا یومورتا‌لاردا فیبرونیل تثبیت ائتدیگینه دایر ادعاسی اوزرینه نماینده‌لر مجلیسی سوروشدورما باشلاتمیشدی.
بلژیک کند و اکینچیلیک ناظیری دنیس دوکارم، بلژیک قیدا آژانسینین، هولندین نوامبر 2016دا یومورتا‌لاردا فیپرونیل تثبیت ائتدیگینه دایر رسمی سند اله کئچیردیگینی ادعا ائده‌رک هولندی گوناهلاندیرمیشدی.
هولند، آلمانیا و بلژیکده باش وئرن یومورتا بحرانی، یومورتا ایتحالاتییلا فرانسا، اینگیلتره، سوئد و سوئیسه ده سیچرامیشدی.
آوروپا ایچینده یاییلان یومورتا بحرانی‌نین بلژیکین آنورس شهرینده اولان راوئل آدلی شیرکتین، فیپرونیل آدلی قوت-قوش درمانینی دگا-16 آدلی تمیزلیک محصولونا قاریشدیرماسین‌دان قایناقلاندیغی تخمین ائدیلیر.
| 1,922 | Arab | South-Azerbaijani | azb |
TRT | بمت-نین اینسان حقوق‌لاری عذره آلی کمیسری میشل باشلت لیبی-ده سیویل و سیویل آلت یاپییا قارشی هوجوم‌لارین شاواش سوچو تشکیل ائده بیله جگی باره‌ده خبردارلیق ائدیب.
باشلتین آچیقلاماسیندا لیبی-ده توققوشان طرف‌لره سیویل لرین و سیویل آلت یاپی نین قورونماسی‌نین تامین اولونماسی باره‌ده اولوسلار آراسی اینسان حاق‌لاری حقوقو چرچیوه‌سینده کی مسئولیت‌لرینی خاطیرلادیب.
لیبی خالقی‌نین سون ایللرده توققوشان چوخ سایدا قروپون آراسیندا قالدیغینی و آغیر اینسان حقوق‌لاری پوزونتولارینا معروض قالدیغینی ایفاده ائدن باشئلئت دونن هاوا لیمانینا یؤنلدیلمیش هوجومون خیلی سایدا سیویلی کؤمک‌سیز قویدوغونا دقت چکیب.
"داها چوخ معنا‌سیز زوراکی‌لیق و قان آخیدیلماسیندان ایمتینا ائتمک اوچون طرف‌لری گؤروش کئچیرمه‌یه چاغیریرام" ایفاده‌سینی ایشله‌دن باشلت قارشیدورما‌لاردا سیویل لرین ضررگؤرمه‌مه‌سی اوچون معین تدبیرلره هر زامان دقیق شکیلده عمل ائدیلمه‌سی‌نین واجیب‌لیگینی وورغولاییب.
دیگر طرفدن بمت اینسان حاق‌لاری عالی کمیسرلیگی‌نین (OHCHR) سؤزچوسو راوینا شامداسانی بمت-نین ژنوه اوفی‌سینده کئچیریلن مطبوعات کنفرانسیندا ژنرال خلیفه خفترین قوموتانلیغینداکی لیبی میللی اردوسونا مخصوص دؤیوش طیاره‌لری‌نین میللی هم راضیلاشما حکومتی‌نین نظارتینه گیرن طرابلس اولوسلار آراسی هاوا لیمانینی وورماسینی شاواش سوچو کیمی خاراکتریزه ائده بیلمه‌یه‌جک‌لرینی بیلدیریب.
سؤزچو همین هوجومون اولوسلار آراسی اینسان حاق‌لاری حقوقونا گؤره ساواش سوچو کیمی قبول ائدیله بیلمه‌سی اوچون کیفایت قدر معلوماتا صاحب اولمادیقلارینی سؤیله‌ییب.
خفتره صادق شخص‌لرین هاوا لیمانیندا ساده‌جه حربی هدفلرین بومبالاندیغینی بیلدیردیگینی دیله گتیرن شامداسانی بو آچیقلامایا باخمایاراق هوجومدا ایستیفاده اولونان سلاح-مهمات سون تکنولوژی یه صاحب اولمادیغی اوچون سیویل لرین ده ضرر گؤرموش اولا بیله جگینی سؤیله‌ییب.
خاطیرلاداق کی، آوریلین 4-ده خلیفه خفترین پایتاخت طرابلسا هوجوم عملیاتی‌نین باشلاندیغینی اعلان ائدیب. میللی هم راضیلاشما حکومتی‌نین رهبری فایز السراجا تابع اولان حربی بیرلشمه‌لر شهره گونئی دن سوخولماغا چالیشان خلیفه خفتر طرفدارلارینا جدی مقاومت گؤستریرلر.
بمت اینسانی ایشلر کووردیناسیون اوفی‌سی طرابلس-دا بعضی قارشیدورما بؤلگه‌لرینده وطنداش‌لارین "چاره‌سیز قالدیق‌لارینی" قئید ائتمیشدی.
خفتر قوه‌لرینه مخصوص ساواش طیاره‌لری دونن پایتاخت طرابلس-دا فعالیت گؤسترن تک سیویل هاوا لیمانی میتیقانی ایکی دفعه هاوا‌دان وورموشدو.
بمت-نین لیبی عذره خصوصی نماینده‌سی غسان سلامه هاوا لیمانینا ائدیلن هوجومو "ساواش سوچو" و "بشریته قارشی جینایت" اولدوغونو سؤیله میشدی.
| 2,286 | Arab | South-Azerbaijani | azb |
TRT | ایستانبول سربرال پالسی (serebral palsi) (بئیین فلجی) اوچون یاشیلا بوروندو.
دونیا سربرال پالسی گونو ایله علاقه‌دار بو خسته‌لیگه دقت چکمک مقصدیله موختلیف اؤلکه‌لرده گؤرولن فعالیت‌لره تورکیه ده قوشولوب.
معین گونلرده رنگ و ایشیق افکت‌لریله بزه‌دیلن ایستانبولون سیمبولیک اثرلری و کؤرپولری بو دفعه دونیا سربرال پالسی گونو اوچون رنگ‌لره بویاندی.
فاتح سلطان مهمت و یاوز سلطان سلیم کؤرپولری، قالاتا قولله‌سی، بعضی تیجارت مرکزلری و بینا‌لار خستلیگین رمزی رنگی یاشیلا بوروندو.
| 467 | Arab | South-Azerbaijani | azb |
TRT | ۱۰.جو اولوسلارآراسی ترت بلگه‌سل اؤدوللرینه باش‌وورولار داوام ائدیر.
تورکیه رادیو تلویزیون قورومو ت‌رت‌دن وئریله‌ن آچیقلامادا، آماتور و حرفهای بلگه‌سل فیلمچیلری دستکله‌مک مقصدیله ۲۰۰۹.جو ایلده باشلادیلان ترت بلگه‌سل فیلم اؤدوللرینه مراجعتلرین داوام ائتدیگی بیلدیریلدی.
ترت بلگه‌سل فیلم اؤدوللرینه اؤتن ایل ۷۸ اؤلکه‌دن ۶۷۷ بلگه‌سل فیلمین ایشتیراک ائتدیگی؛ فینالیست فیلملرین، ایستانبولدا یؤنتمنلرین سؤیله‌شی‌لرینین ده اولدوغو گؤستریملرده هونر سئورلرله بولوشدورولدوغو بیلدیریلن آچیقلامایا گؤره، بو ایل ده بلگه‌سل فیلم اؤدوللرینه یورد ایچی و دیشیندان قاتیلیمین چوخ اولماسی گؤزلنیلیر.
سون مراجعت تاریخی ۱۶ فوریه ۲۰۱۸ اولان ترت بلگه‌سل اؤدوللرینده اؤن اله‌مه‌نین نتیجه‌لری ۱۲ مارس ۲۰۱۸.جی ایل تاریخینده آچیقلاناجاق. فینالا قالان فیلملر، ۱۰-۱۳ می ۲۰۱۸.جی ایل تاریخلرین‌ده "ترت بلگه‌سل گونلرینده" گؤستریله‌جک.
ایشتیراک شرطلرینی داشییان هر کسین پول‌سوز مراجعت ائدجیگی یاریشما‌نین قازانانلاری، ۱۴ می ۲۰۱۸ تاریخینده اؤدول مراسیمینده آچیقلاناجاق.
بو ایل یاریشما‌نین اولوسال حرفهای بؤلومونده ۴۵ مین لیرا اولان ان یاخشی فیلم اؤدولو، اؤیرنجی فیلملری بؤلومونده ۲۰ مین لیرا اولاراق معین ائدیلیرکن، اولوسلارآراسی یاریشماداکی ان یاخشی فیلم اؤدولو ۱۰ مین یورو اولدو. بو اؤدوللردن باشقا، هر بؤلوموده ایکی اؤزل اؤدول ده وئریله‌جک.
یاریشمایلا باغلی مراجعت فورمو و آیرینتی‌لی بیلگیلره "www.trtbelgesel.com" اینترنت آدرسیندن اولاشیلابیلیر.
| 1,328 | Arab | South-Azerbaijani | azb |
TRT | جمهور باشقانی رجب طیب اردوغان تورکیه ایله آوروپا بیرلیگی آراسیندا مسئله‌نین هله باغلانمادیغینی دئدی.
جمهورباشقانی تورکیه‌نین اؤنونده هر زامان باشقا سئچیم‌لر اولدوغونو دا بیلدیردی.
اردوغان ایستانبولدا کئچیریلن 7-جی بوغازیچی ذیروه‌سینده دانیشدی.
اردوغان آوروپا بیرلیگی مسئله‌سی‌نین تورکیه اوچون حاضردا باغلانمادیغینی قئید ائده‌رک دئدی کی،
اما شرط‌لر بو موضوعدا مثبت شئی‌لر گؤزله‌مه‌میزه ایجازه وئرمیر.
آوروپا بیرلیگی‌نین تورکیه‌نی 53 ایلدیر قاپی‌سیندا گؤزلتدیگینی وورغولایان اردوغان بیلدیردی کی، بیز بو 53 ایلی ذاتا داوام ائتدیردیک. بیر چوخ اؤلکه‌یه باسقیلار ائتدینیز. لاکین تورکیه‌نی هیچ بیتیره‌‌مزسینیز. بو گون چالیشدیغیمیزین ایکی قاتی اوچ قاتی چالیشیریق و یئنه باش ایمریک. بیزه ائله ایدئولوژیک باسقی‌لارلا باش ایدیرمه‌یه جهد ائدن‌لر قوسورا باخماسین‌لار، تورکیه او اؤلکه‌لردن بیری دئییل‌دیر.
تورکیه‌نین قارشی‌سیندا هر زامان موختلیف سئچیم‌لر اولدوغونو وورغولایان اردوغان بیلدیردی کی، بونلاردان بیرینی دیرلندیرمک صورتی ایله یولوموزا داوام ائدریز.
چیخیشیندا قیبریس روم ایجماسی‌نین آوروپا بیرلیگی توپلانتی‌لاریندا قیبریس آداسی‌نین تامامی‌نین ایچینده یئر آلدیغی سوزده بایراق ایله قاتیلماسینی دا تنقید ائدن اردوغان: "سیزین بئله بیر بایراغینیز اولا بیلمز. سن گونئی قیبریس روم روم رهبرلیگی سن، قوزئی ده تورک جمهوریتی وار. ائله یاخود بئله بونو باشا دوشه‌جک‌لر.
| 1,255 | Arab | South-Azerbaijani | azb |
TRT | ناتو باش کاتیبی ینس استولتنبرگ تورکیه خاریجی ایشلر ناظیری‌نین معاوینی یاووز سلیم کیران ایله بیرلیکده حاتایا گئتدی.
گؤیرته‌سینده ناتو باش کاتیبی اولان تورک هاوا یول‌لارینا (THY) عایید اوچاق پایتاخت آنکارا‌دان هاوایا قالخا‌راق حاتای هاوا لیمانینا ائندی.
سونرا استولتنبرگ، کیران و اونو همراهلیق ائدن هئیتله گئنیش تهلوکه‌سیزلیک تدبیرلری آلتیندا ویلایت فلاکت و فوق العاده حاللار ایداره‌سینده اولدو.
بورادا خاریجی ایشلر ناظیرلیگی‌نین رسمیلری طرفیندن حاضرلانان تقدیمات ایله "تورکیه-نین نظرینده بولگه سل تهلوکه‌لر" باش‌لیغی آلتیندا دیرلندیرمه ایجلاسی کئچیریلدی.
تورکیه کوچ ایداره‌سی‌نین باش دیرکتورو عبدالله آیاز ایجلاس ایشتیراکچی‌لارینا تورکیه-نین نیظام‌سیز کوچ ایله موباریزه، تورکیه سلاحلی قوه‌لری‌نین سوریه-ده کی "زئیتون بوداغی" و "فرات قالخانی" عملیات‌لاری‌نین کئچیریلدیگی بؤلگه‌لرین پ.کا.کا/پ.ی.د/ی.پ.گ و داعش ترورچولاریندان آزاد ائدیلمه‌سیندن سونرا بؤلگه‌یه 320 مین اینسانین قاییدیشی‌نین تامین ائدیلمه‌سی و بؤلگه‌ده آلت یاپی دستک ایشلری باره‌ده معلومات وئردی.
ناتو-نون بوتون عضو اؤلکه‌لرین‌دن و موشاهیدچی اؤلکه‌لردن اولان نماینده‌لرین ایشتیراکی ایله مطبوعاتا قاپا‌لی کئچیریلن ایجلاس تخمینن 2 ساعت داوام ائتدی.
| 1,116 | Arab | South-Azerbaijani | azb |
TRT | خاریجی ایشلر ناظیری هاکان فیدان عراق-ین، سعودی عربیستانی‌نین، میصرین خاریجی ایشلر ناظیرلری و لیبیا میللی بیرلیک حکومتی‌نین باش ناظیری عبدالحمید دیبیبه ایله تلفونلا دانیشیب.
خاریجی ایشلر ناظیری هاکان فیدان عراق-ین خاریجی ایشلر ناظیری فواد حسین، سعودی عربیستانی‌نین خاریجی ایشلر ناظیری فیصل بن فرحان آل سعود، میصرین خاریجی ایشلر ناظیری سامح شکری و لیبیا میللی بیرلیک حکومتی‌نین باش ناظیری عبدالحمید دیبیبه ایله تلفونلا دانیشیب.
ناظیرلیگین آچیقلاماسینا گؤره، هاکان فیدان همکارلاری ایله کئچیردیگی گؤروش‌لرده ایسلام امکداش‌لیق تشکیلاتینین (İİT) حرکته کئچیریلمه‌سی و سوئد-ین پایتاختی استکهلم-داکی عراق سفیرلیگی قارشی‌سیندا قرانا قارشی ائدیلن هوجوم چرچیوه‌سینده آوروپادا آرتان آنتی-ایسلام و ایسلاما قارشی نیفرت جینایت‌لری ایله باغلی گؤروله‌جک بیرگه تدبیرلری موذاکیره ائدیب.
هاکان فیدان همچنین لیویا میللی بیرلیک حکومتی‌نین باش ناظیری عبدالحمید دیبیبه ایله ده قرانی کریمه هوجوما بیرگه جاواب مسئله‌سینی موذاکیره ائدیب.
قئید ائدک کی، تورکیه عراق-ین استکهلم-داکی سفیرلیگینه باسقینی پیسله‌ییب.
سوئد-ده یاشایان عراق اصیل‌لی سلوان مومیکا استکهلم‌داکی عراق سفیرلیگی قارشی‌سیندا پولیسین محافظه‌سی آلتیندا قرانی کریمی و عراق بایراغینی تاپدالاییب.
بونون قارشیلیغیندا باغداد رهبرلیگی سوئد-ین باغدادداکی سفیری جسیکا سواردستروم‌دان اؤلکه‌نی ترک ائتمه‌سینی ایسته‌ییب.
تورکیه خاریجی ایشلر ناظیرلیگی عراق-ین استکهلم-داکی سفیرلیگی قارشی‌سیندا قرانی هدف آلان هوجومو ان سرت شکیلده پیسله‌ییب.
عراق اصیل‌لی مومیکا قوربان بایرامی‌نین ایلک گونو استکهلم مسجیدی‌نین قارشی‌سیندا پولیسین محافظه‌سی آلتیندا قرانی یاندیریب.
باشدا تورکیه اولماقلا ایسلام اؤلکه‌لری ایله یاناشی، بعضی دؤولت‌لر، او جمله‌دن روسیا حادثه‌یه رئاکسیا وئریب.
| 1,599 | Arab | South-Azerbaijani | azb |
TRT | یونانیستان باشباخانی آلکسیس چیپراس، ۵-۶ فوریه تاریخلرین‌ده تورکیه‌یه ایکی گونلوک سفر ائد‌جک.
یونانیستان حکومت سؤزچوسو دیمیتریس جاناکاپوولوس، تشکیل ائتدیی بیلگیلندیرمه توپلانتیسیندا مطبوعات نماینده‌لرینین سواللارینی جاوابلادی.
جاناکوپوولوس،
"باشباخان، تورکیه پرزیدنتینین دعوتی ایله ۵-۶ فوریه تاریخلرین‌ده تورکیه‌یه سفر ائد‌جک" ایفاده‌لرینی ایشلتدی.
سفرین ایلک گونونده چیپراسین، پرزیدنت رجب طیب اردوغان طرفیندن قبول ائدیله‌جگینی بیلدیره‌ن جاناکوپوولوس، گؤروشمه‌دن سونرا اورتاق مطبوعات کنفرانسی و آخشام یئمه‌گی اولاجاغینی بیلدیردی.
جاناکوپوولوس آیریجا باشباخان چیپراسین ارته‌سی گون ایستانبولا گئچه‌رک، فنر روم پاتریارخی بارتولومئوس ایله گؤروشه‌جگی بیلگیسینی ده پایلاشدی.
| 670 | Arab | South-Azerbaijani | azb |
TRT | لبنان-نین باش ناظیری سعد حریری تورکیه-نین باش ناظیر بینالی ییلدیریم-ین دعوتی ایله آنکارایا گلیر.
حریری 30-31 ژانویه تاریخ لرینده آنکارادا گوروشلر کئچیره جک.
باش ناظیر بینالی ییلدیریم لبنان-لی همکارینی 31 ژانویه چرشنبه گونو چانکایا کوشکونده رسمی مراسیمله قارشیلایاجاق.
باشا باش و هئیت لر آراسی گوروشلرده ایکی طرفلی موناسیتلر و بولگه سل پروسئس لر موذاکیره اولوناجاق.
باش ناظیرلرین گوندمینده ترور ایله موباریزه و سوریه حادثه لری و غیری - قانونی کوچ موضوع لاری اولاجاق.
بینالی ییلدیریم همکاری ایله گؤروشونده تورکیه‌نین ترورلا موباریزه‌ده آتدیغی آدیم‌لاردان و سوریه-نین عفرین بؤلگهسینده تروریستلره قارشی آپاریلان "زیتون دالی" عملیاتیندان بحث ائده‌جک.
| 648 | Arab | South-Azerbaijani | azb |
TRT | اندونزینین سولاوسی آداسیندا میدانا گلن ۶،۹ بؤیوکلویون‌ده‌کی زلز‌له‌نین آردیندان وئریله‌ن سونامی اویاریسی لغو ائدیلدی.
اندونزی هاوا، ایقلیم و ژئوفیزیک قورومو، مرکزی آدانین اورتا سولاوسی بؤلگه‌سینه باغلی بانگاینین ۸۵ کیلومتر گونئی باتیسیندا اولان زلز‌له‌نین یئرین ۱۰ کیلومتر آلتیندا ثیت ائدیلدیگینی آچیقلادی.
قوروم، زلزله سونراسی وئریله‌ن سونامی اویاریسینین قالدیریلدیغینی بیلدیررکن، مقاملار خالقی ساکین اولماغا چاغیردی.
بو آنا قدر جان و مال ایتکیسی اولمادیغی معلوماتینی پایلاشان یئتکیلیلر، بؤلگه‌‌دن بیلگی آلماغا چالیشدیقلارینی ایفاده ائتدی.
بو آرادا زلزله آنینا دایر مطبوعاتا عکس اولونان گؤرونتولرده، زلز‌له‌نین حس ائدیلدیگی بؤلگه‌لرده خالقین قورخو ایچینده کوچه‌یه چیخدیغی و سونامی تهلوکه‌سینه قارشی دا ساحل کسیمیندن یوکسک بؤلگه‌لره قاچدیغی گؤرونور.
اندونزیدا ۲۸ سپتامبر ۲۰۱۸ده سولاوسی آداسین‌داکی پالو کؤرفزین‌ده میدانا گلن ۷،۵ بؤیوکلویون‌ده زلزله و آردینجا یارانان سونامیده، ۴ مین ۳۴۰ نفر حیاتینی ایتیرمیشدی.
| 919 | Arab | South-Azerbaijani | azb |
TRT | قوزیی قیبریس تورک جمهوریتینین باش ناظیری ارسین تاتار دوغو آغ دنیزینده هر کسین خیرینه اولاجاق بیر باریش و امکداش‌لیغی‌نین، آنجاق قیبریس تورک‌لری و تورکیه-نین بؤلگه‌دکی حاق‌لاری‌نین قبول ائدیلمه‌سیله مومکون اولا بیله جگینی سؤیله‌دی.
تورک آژانسی قیبریس-ین (TAK) وئردیگی معلوماتا گؤره، تاتار وئردیگی یازیلی آچیقلامادا قیبریس روم ایجماسی‌نین لیدری نیکوس آناس تاسیادیس‌ین یونانیستانین تلویزیون کانالینا وئردیگی بیاناتینی قیمتلندیریب.
آناس تاسیادیس‌ین بؤلگه‌ده باش وئرن حادثه‌لری دوزگون قیمتلندیریله بیلمه‌دیگینی وورغولایان باش ناظبر تاتار "تأسف کی، قیبریس روم لیدری آوروپا بیرلیگیندن ایستیفاده ائده‌رک تورکیه ایله قیبریس تورک خالقی‌نین دوغو آرا‌لیق دنیزیندکی حاق‌لارینی غصب ائده بیله جگی خیالیندان ال چکیب، منطق یولو ایله قیبریس تورک طرفیله امکداشلیغا یاناشمیر" ایفاده‌سینی سسلندیریب.
قیبریس-دا ایکی آیری دؤولت و برابر اگمنلیک حقوق‌لارینا صاحب ایکی آیری خالق اولدوغو حقیقتینی هئچ کسین اینکار ائده بیلمه یه جگینی وورغولایان ارسین تاتار "دوغو آغ دنیزینده هر کسین خیرینه اولاجاق رئالیست بیر باریش و امکداش‌لیق آنجاق قیبریس تورکو و تورکیه-نین حاق‌لاری‌نین قبول ائدیلمه‌سیله مومکون‌دور" دئییب.
| 1,089 | Arab | South-Azerbaijani | azb |
TRT | استونیا پارلامئنتی روسیانی ترورچولوغو حمایه ائدن دؤولت کیمی تانیییب.
101 میللت وکیلی‌یندن 88-ی قطعنامه‌نی دستکله‌دیگی حالدا، 10 میللت وکیلی سسوئرمه‌ده ایشتیراک ائتمه‌ییب، 3 میللت وکیلی ایسه بی طرف قالیب.
بیلدیریلیب کی، استونیا پارلامئنتی روسیا حاکمیتینی ترورچو، روسیا فدراسیونونو ایسه ترورچولوغو حمایه ائدن دؤولت اولاراق تانیییر.
قانون وئریجی اورقان اولوسلار آراسی توپلوموم دا آنالوژی آددیم آتماغا چاغیریب.
بئله‌لیکله، لیتوانیا و لتونیا-دان سونرا استونیا دا روسیانی ترورچو دؤولت اعلان ائدن اوچونجو بالتیکیانی پارلامئنت اولوب.
| 527 | Arab | South-Azerbaijani | azb |
TRT | شیلی‌ده ۶،۲ بؤیوکلویون‌ده زلزله میدانا گلدی.
آمریکا ژئولوژی آراشدیرمالار مرکزی، مرکزی جوکویمبو بؤلگه‌سین‌ده‌کی اووال شهرینه ۵۴ کیلومتر مسافه‌ده اولان زلز‌له‌نین ۷۶ کیلومتر درینلیکده ثبت ائدیلدیگینی آچیقلادی.
اؤلکه‌ده سونامی اویاریسی وئریلمزکن، زلز‌له‌نین جان و مال ایتکی‌سینه سبب اولوب اولمادیغی هله بیلینمیر.
| 310 | Arab | South-Azerbaijani | azb |
TRT | قوزئی کره‌نین کره یاریم آداسی، دوغو ساحیللرینده قیسا منزیللی موشکلر آتدی.
گونئی کره‌نین رسمی خبر آژانسی یونهاپ‌ین، باش قرارگاه‌دان آلدیغی معلوماتلارا گؤره، قوزئی کره اوردوسو، دوغوداکی ونسان شهریندن بیردن چوخ قیسا منزیللی موشکی دوغو کره کؤرفزی طرفلرینه دوغرو آتدی.
موشک آتیشلارینین یئرلی ساعاتلا سحر ۰۹.۰۶دا باش وئردیگینی بیلدیره‌ن مقاملار، موشکلرین تکنیک آیرینتیلارینی هله معین ائده‌بیلمه‌دیکلرینی بیلدیردی.
| 409 | Arab | South-Azerbaijani | azb |
TRT | ماردینین عمرلی ائلچه‌سینده بؤلوجو ترور هؤرگوتو پ‌کاکا عضوو تروریستلر طرفیندن یولا دؤشنن ال یاپیمی پاتلاییجینین پاتلادیلما‌سی نتیجهسینده ۱ عسگر شهید اولدو، ۲ عسگر یارالاندی.
تاووقلو محله‌سی مؤوقعیتینده ترور هؤرگوتو پ‌کاکا عضوو تروریستلر طرفیندن توزاقلانان پاتلاییجی گوونلیک گوجلرینین گئچیشی زامانی پاتلادیلدی.
پاتلاما‌دا ۱ عسگر شهید اولدو، ۲ عسگر یارالاندی.
یارالیلار، عمرلی دؤولت خسته‌خاناسینا قالدیریلدی.
| 407 | Arab | South-Azerbaijani | azb |
TRT | ایران-دا اؤتن گون عرضینده 89 نفر کوروناویروس‌دان (کووید-19) اؤلوب.
بونو ایرانین ساغلیق، معالیجه و طبی تحصیل ناظیرلیگی‌نین سؤزچوسو سیما سادات لاری دئییب.
سیما سادات لاری‌نین سؤزلرینه گؤره، بونونلا دا ایران-دا بو ویروس‌دان اؤلن‌لرین سایی 58 مین 625 نفره یوکسلیب.
ناظیرلیک رسمی‌سی دئییب کی، ایران-دا اؤتن 24 ساعات عرضینده 7 مین 640 نفر کوروناویروسا یولوخوب. بئله‌لیکله ایران-دا بو ویروسا یولوخان‌لارین سایی 1 میلیون 481 مین 396 نفره چاتیب. ویروس داشیییجیلاریندان 3 مین 762 نفرین وضعیتی آغیر قیمتلندیریلیر.
سادات لاری قئید ائدیب کی، ایران-دا ایندییه‌دک 1 میلیون 266 مین 518 نفر کوروناویروس‌دان ساغالیب، 9،77 میلیون‌دان چوخ تشخیص تستی حیاتا کئچیریلیب.
ایرانین شهرلری کوروناویروسا یولوخمادا 36 شهر نارینجی، 178 شهر ساری، 234 شهر ایسه ماوی زونا حساب اولونور.
| 753 | Arab | South-Azerbaijani | azb |
TRT | امریکا انرژی ناظیرلیگی‌نین اؤلکه‌نین نفت ذخیره لرینین حجمینه دایر آچیقلادیغی راپور "قارا قیزیل"این قیمتینه دستک اولوب. راپوردان سونرا بورسالاردا نفتین قیمتی یوکسلمه‌یه باشلاییب. سحر سئانس‌لاریندا "برنت" مارکا‌لی نفتین بیر بوشقاسی 52،40 دو‌لاردان، غربی تگزاس نفتی‌نین بیر بوشقاسی ایسه 49،37 دو‌لاردان ساتیلیب.
راپورا اساساً، کئچن هفته عرضینده آمریکانین نفت ذخیره لرینین حجمی 1،53 میلیون بوشقا آزالیب. آمریکا نفت انستیو حجمین 1،78 میلیون بوشقا، اکسپرت‌لر ایسه 2،8 میلیون بوشقا آزالاجاغینی تخمین ائتمیشدی. تخمینلر آراسینداکی فرق حسابلاما مئتودلاری‌نین فرق‌لی‌لیگی ایله ایضاح اولونور. آمریکا-دا هفته عرضینده بنزین ذخیره لرینین حجمی ایسه 2،52 میلیون بوشقا آزالیب. بو رقم‌لر نفته طلباتین آرتاجاغی کیمی دیرلندیریلیر، بو سبب‌دن بورسالارداکی احوال-روحیه نفتین قیمتینی گون عرضینده تخمینن 1 دو‌لار باهالاشدیریب.
| 802 | Arab | South-Azerbaijani | azb |
TRT | قوزئی کره، بیر حربی مانور چرچیوه‌سینده ۴ استراتژیک کروز موشکینین باشاریلی بیر شکیلده تست ائدیلدیگینی بیلدیردی.
بیرلشمیش میللتلر گوونلیک شوراسی قرارلاری و اولوسلارآراسی تحریملره باخمایاراق نۆه سلاح و موشک گلیشدیرمه چالیشمالارینی داوام ائتدیره‌ن قوزئی کره‌دن بؤلگه‌ده گرگینلیگی آرتیراجاق بیر آددیم داها گلدی.
آردی آردینا گئرچکلشدیردیغی بالیستیک موشک سیناقلاری ایله کره یاریم آداسی و اطرافیندا گۆونلیک قایغلارینی آرتیران قوزئی کره، بو دفعه استراتژیک کروز موشکلری تست ائتدی.
قوزئی کره، دونن بیر حربی مانور چرچیوه‌سینده کیمچائک شهریندن ژاپن دنیزی ایستیقامتینه دوغرو ۴ عدد "۲Hwasal-" استراتژیک کروز موشکی آتدی.
اؤنجه‌دن تعیین اولونان هدفلرین باشاریلی بیر شکیلده وورولدوغو قید ائدیلیرکن، استراتژیک کروز موشکی بیریملرینین عملیاتی قابیلیتلرینین تایید ائدیلدیگی آچیقلاندی.
گئچه‌ن ایل ۳۷ موشک سیناغی گئرچکلشدیرن قوزئی کره یئنی ایلده ده موشک پروگرامینی داوام ائتدیرمیش، ایلین باشیندان بو یانا ۳ بالیستیک موشک سیناغی ائتمیشدی.
پیونگ‌یانگین بؤلگه‌ده گرگینلیگی آرتیران سیناقلاری باشدا آمریکا، گونئی کره و ژاپن اولماق اوزره اولوسلارآراسی توپلومون تپکیسینی چکمیشدی.
| 1,049 | Arab | South-Azerbaijani | azb |
TRT | آمریکا پرزیدنتی دونالد ترامپ، فعال شکیلده ایستیفاده ائتدیگی تویتری، تعقیبچی ساییسینی آزالتماقلا سوچلادی.
تویتر حسابی اوزرین‌دن پایلاشدیغی مئساژیندا ترومپ، آیریجا، تویتر ایستیفاده‌چیلری طرفیندن تعقیبه آلینماسینین چتینلشدیریلدیگینی ده ادعا ائتدی.
تانینمیش، گؤز اؤنونده اولان چوخ ساییدا اینسانا عاید حسابلارین تعقیبچی ساییسین‌دا آزالما باش وئردیگینی قید ائدن تویتر سؤزچوسو براندون بورمن ایسه، سیلینن‌لرین ساختا و یا تهلوکه‌لی حسابلار اولدوغونو دئدی.
بورمن، قالانلارین ایسه "حقیقی تعقیبچی" اولدوغونو وورغولادی.
۵۵ میلیون‌دان چوخ تعقیبچیسی اولان ترامپین تویتر حسابیندان ۲۰۰ مین تعقیبچی‌سینی ایتیردیگی بیلدیریلیر.
| 613 | Arab | South-Azerbaijani | azb |
TRT | آمریکا 8 نوامبردا ائدیله‌جک باشقان‌لیق یاریشینا گونلر قالا ایکی نامیزد سون دفعه اکران‌لاردا قارشی-قارشییا گلدی.
لاس وگاس‌داکی نئوادا اونیورسیته‌سینده تشکیل ائدیلن اوچونجو موباحیثه‌ده، دموکرات پارتی نامیزدی هیلاری کلینتون ایله رقیبی جمهوریتچی پارتی نامیزدی دونالد ترامپ، چوخ آغیر بیر شکیلده موباحیثه ائتدی.
هیلاری کلینتون و دونالد ترامپین موباحیثه‌یه ال وئرمدن باشلاماسی دقت چکدی.
موذاکیره‌یه، آنکت‌لرده آچیق آرا قاباقدا اولماسی‌نین تاثیریله اولدوقجا راحت بیر شکیلده گلن کلینتونون، کورتاژ موذاکیره‌لری اثناسیندا گؤزلری دولدو.
نامیزدلر کورتاژ موضوعسوندا ایکی آیری قوطوبدایدی.
"من حیات‌دان یاناییم" دئین ترامپا جواب اولاراق کلینتون "قادین‌لار اؤز ساغلیق‌لاری ایله علاقه‌دار قرار وئره‌بیلمه‌لی" دئدی.
فردی سیلاحلانما موضوعسوندا ایسه، ایکی نامیزدین اولدوقجا یاخین فیکیرلره صاحب اولدوغو اورتایا چیخدی.
ایکی نامیزد ده فردی سیلاحلانمانین قاداغانلانماماسی لازیم اولدوغونو ایفاده ائدرکن، هیلاری کلینتون ضرر گؤرن اوشاق‌لاری و گوناه‌سیز اینسانلاری گؤز اؤنونه گتیره‌رک، بعضی محدودیت‌لر ائدیلمه‌سی لازیم اولدوغونو سؤیله‌دی.
سئچیم‌لره روسیانین تأثیری اولدوغونو ادعا ائدن دموکرات نامیزد، پوتینین دونالد ترامپین دستکلدیگینی ادعا ائتدی.
ترامپ ایسه؛
"پوتین منیمله باغلی یاخشی شئی‌لر سؤیلمیش اولا بیلر. روسیا و آمریکا راضیلاشار و داعشین اوزرینه گئدرسه بو هر کس اوچون یاخشی اولار." دئدی.
نوکلئر سیلاح‌لاری ایستیفاده ائتمه مسئولیتی‌نین رقیبینه وئریله مه‌یه‌جگینی سؤیله‌ین هیلاری کلینتونا، دانالد ترامپ چوخ آغیر جواب وئردی.
ترامپ؛
"منیم سؤیله‌دیک‌لریم دگیشدیریلیر. کلینتونون یالانچی اولدوغو دفعه‌لرله ثبوت ائدیلدی. بو دا اونلاردان بیری." دئدی.
ایکی نامیزد ایقتیصاد موضوعسوندا دا فیکیر آیری‌لیغینا دوشدو.
ترامپ، اسکی باشقان بیل کلینتونون ایمضالادیغی NAFTA راضیلاشماسی‌نین اؤلکه تاریخین‌دکی ان پیس تیجارت راضیلاشما اولدوغونو ایفاده ائدرکن، هیلاری کلینتون ترامپین آمریکا‌لی‌لار یئرینه چینلیلره ایش وئرمکله گوناهلاندیردی.
کلینتونون تیجارت ناظیرلیگی آچیلاجاغینی وعد ائتمه‌سی اوزرینه ایسه ترامپ؛
"30 ایلدیر دولتین فرق‌لی آددیم‌لاریندا چالیشدینیز، نیه داها اوّل اولمادینیز؟" دئیه‌رک رقیبینی تنقید ائتدی.
دموکرات نامیزد، بؤیومگی اورتا صینیفله تامین ائدجگینی سؤیلیرکن، دونالد ترامپ ایقتیصاد سیاستینده آیرینتی‌لارا گیرمه‌دی.
سون 20 ایلده قوروملار وئرگی‌سی وئرمدیگینی اعتراف ائتمسیله بیرلیکده بؤیوک تنقیدلرین هدفی اولان دونالد ترامپ، وئرگی‌لری آزالداجاغینی ایفاده ائتدی.
کلینتونون دونالد ترامپا قادین‌لارا یؤنلیک رفتاری و تجاووز ادعالاری ایله یوکلنمه‌سی اوزرینه، ترامپ سؤزو کلینتونون ایمیل ایسکاندالینا گتیردی.
ترامپ، کلینتونو، محکمه جلبی اولماسینا باخمایاراق 30 مین ایمیلی سیلمکله گوناهلاندیردی.
گؤچمن‌لر موضوعسوندا آغیر رفتارینی داوام ائتدیرن جمهوریتچی نامیزد، نارکوتیک قاچاقچی‌لیغی‌نین بؤیوک بیر پروبلم اولدوغونو و امنیتین آرتیریلماسی لازیم اولدوغونو ایفاده ائتدی.
کلینتون ایسه گوناهکارلار گؤندریلمه‌لی لاکین بوتونلوکله دئپورت ائتمه قراری اؤلکه‌نی بؤلر خبردارلیغینی ائتدی.
موباحیثه‌ده موصولو قورتارما عملیاتی دا گوندمه گلدی.
موصول عملیاتین بیر سئچیم سرمایه‌سی اولدوغونو ایفاده ائدن دونالد ترامپ، نتیجه اولاراق قازانان ایران اولاجاق دئدی.
هیل‌لاری کلینتون؛
"ترامپ، موتتفیکلریمیزین منی دستکلمک اوچون عملیات تشکیل ائتدیگینی ادعا ائدیر و بو چوخ کومیک بیر ادعا" دئدی.
ترامپ، سوریه‌ده اسد رژیمی دئوریلیرسه وضعیتین داها پیس اولاجاغینی ادعا ائدرکن، هیلاری کلینتون اوچوشا قاداغان بؤلگه و امنیتلی بؤلگه تطبیقینی دستکلیه‌جگینی سؤیله‌دی.
موستقیل سورغولارا گؤره سرعتله سس ایتیرن دونالد ترامپ، رقیبی هیلاری کلینتونون 10 بال گئریسینه دوشدو.
گاف‌لاری ایله میزاحچی‌لارین هدفی حالینا گلن دونالد ترامپین، اؤلکه‌نین ایلک قادین باشقان نامیزدی هیلاری کلینتونو کئچه بیلمه‌سی اوچون قرارسیز سئچیجی‌لر راضی ائتمه‌سی لازیم‌دیر.
| 3,480 | Arab | South-Azerbaijani | azb |
TRT | مرکزی امریکا اؤلکه‌سی اولان گواتمالا-دا یاغان لئیسان یاغیش‌لار داشقین‌لارا سبب اولوب، سئل نتیجهسینده 6 نفر اؤلوب، داها 13 نفر ایتکین دوشوب.
سئل نتیجهسینده 6 ائوی سو باسیب.
اؤلنلر آراسیندا بیر آزیاش‌لی دا وار.
حاضیردا طبیعی فلاکت بؤلگهسینده آختاریش-قورتارما عملیات‌لاری داوام ائدیر.
| 286 | Arab | South-Azerbaijani | azb |
TRT | چین‌ده میدانا گلن زلز‌له‌ده اؤلو ساییسی ۱۲ نفره یوکسلدی.
شینهوا آژانسینین خبرینه گؤره، اؤلکه‌نین گونئی باتیسیندا یئر آلان سیچوان ایالتین‌ده‌کی ۶ بؤیوکلویون‌ده‌کی زلز‌له‌ده اؤلو ساییسی ۱۲یه، یارالی ساییسی ۱۲۵ نفره یوکسلدی.
جان ایتکینلرینین چوخونون ییخیلان ائولرده میدانا گلدیگی آچیقلانارکن، زلز‌له‌دن منفی ائتکیله‌نن بؤلگه‌لره یاردیم لوازمینین گؤندریدیگی بیلدیریلدی.
چین زلزله شبکه‌لری مرکزی، سیچوان ایالتینین ییبین شهرینه باغلی چانگنینگ ائلچه‌سینده دونن یئرین ۱۶ کیلومتر آلتیندا ۶ بؤیوکلویون‌ده سارسینتی قید ائدیلدیگینی بیلدیرمیشدی.
آمریکا بیرلشمیش ایالتلری ژئولوژی آراشدیرما مرکز ایسه زلز‌له‌نین ۵،۹ بؤیوکلوگونده اولدوغونو آچیقلامیشدی.
بؤلگه‌ده آختارما قورتارما ایشلری داوام ائدیر.
| 684 | Arab | South-Azerbaijani | azb |
TRT | روسیادا کرملین سؤزچوسو دمیتری پئسکوو، اس-۴۰۰ آنلاشماسینین پلانلاندیغی کیمی داوام ائتدیگینی دئدی.
پئسکوو، اس-۴۰۰ هاوا ساوونما سیستملرینین تورکییه‌یه گؤندریمینه گلن هفته باشلاناجاغینا یؤنه‌لیک آچیقلامالاری دگرلندیردی.
تحویل پروسه‌سینین پلانلاندیغی کیمی داوام ائتدیگینی بیلدیره‌ن پئسکوو،
"کرملین سؤزچوسو اولاراق اس-۴۰۰ آنلاشماسینین پلانلاندیغی کیمی داوام ائتدیگینی تصدیق ائده‌بیلره‌م" دئیه دانیشدی.
جمهورباشقانلیغی ساوونما صنایعی باشقانیی اسماعیل دمیر، اس-۴۰۰لرین تحویل تقویمینه دایر دونن وئردیگی آچیقلامادا،
"تاریخی ایندی من سؤیله‌مه‌ییم اما جولایین ایکینجی هفته‌سی گلدیگینده گؤرجکسینیز" دئمیشدی.
| 596 | Arab | South-Azerbaijani | azb |
TRT | 1 میلیون دو‌لار چالان 30 سایبر فیریلداقچی توتولدو.
اندونزی‌ده مرکز سالان 30 گوناهکارین، هدف کوتله‌سینی میدانا گتیرن چینین جنوب-غربین‌دکی یوننان ایالتینده یاشایان‌لاری، امنیت واحیدلرینه عایید تلفون‌لارلا آختارا‌راق، شبکه‌نین حساب‌لارینا پول کؤچورمه‌یه مجبور ائتدیگی تعیین اولوندو.
چین‌لی مسئول‌لار، فوریه آییندا، کئچن ایل اینترنت و تلفون دولاندیریجی‌لیغینا باغلی 83 مین ادعانین حل ائدیلدیگینی، 7 مین 700 فیریلداقچی‌لیق شبکهسینین چؤکردیلدیغینی و گوناهکارلارین تخمینن 190 میلیون دو‌لار غیری-قانونی قازانجی‌نین اله کئچیریلدیگینی ایفاده ائتمیشدی.
دیگر طرفدن چین پولیسی، 2016دا کامبوجا، کنیا، مالزی، لاوس و ایسپانیانین دا آرا‌لاریندا اولدوغو بیر چوخ اؤلکه‌دکی یئرلی امنیت واحیدلریله امکداش‌لیق ائده‌رک چین وطنداشی 561 انفورماسیون گوناهی شبهه‌لی‌سینی نظارته گؤتوروب اؤلکه‌سینه گتیرمیشدی.
| 786 | Arab | South-Azerbaijani | azb |
TRT | تورکیه‌نین ده آرا‌لاریندا اولدوغو 9 اؤلکه‌نین قاتیلدیغی اورتاق سالدیری اوچاغی (JSF) پروقرامی چرچیوه‌سینده چیخاریلان ایکی اف-35 ساواش اوچاغی، تست اوچوشو اوچون هولنده آپاریلدی.
آمریکانین کالیفورنیا ایالتین‌دکی ادوارد هاوا آلانیندان قالخان ساواش اوچاق‌لاری، هولندین لیوواردن شهرین‌دکی هاوا آلانینا ایندی.
اف-16لار یولداشلیغیندا هولند هاوا ساحه‌سینه گیرن یئنی نسیل ساواش اوچاق‌لاری‌نین اؤلکه‌یه واریس سببین‌دن ساحه‌ده تشکیل ائدیلن مراسیمده قاتیلان ساوونما ناظیری جناین هنیس پلاسچارت، ایلک اوچوشو حیاتا کئچیرن پیلوت‌لاری تبریک ائتدی.
اؤلکه‌ده 3 هفته قالا‌جاق اوچاق‌لار، سس اؤلچمه و فرق‌لی تست اوچوش‌لارینی ائتدیک‌دن سونرا خالقین زیارتینه آچیلا‌جاق.
اف-16 و اف-18 کیمی ساواش اوچاق‌لارین‌دان دؤرد قات داها تأثیرلی اولدوغو ایفاده ائدیلن اف-35لرین هم هاوا‌دان هاوایا هم ده هاوا‌دان قورویا سالدیری قابیلیتی وار. رادارا توتولماما خصوصیتینه صاحب یئنی نسیل اوچاق‌لار، 1990-جی ایلده تاسارلاندیقدان سونرا آمریکا و اینگیلتره‌نین لیدرلیگین‌دکی کونسورسیوم طرفیندن چیخاریلدی.
تورکیه‌نین 2002-جی ایلده داخیل اولدوغو پروژه‌نین دیگر طرفداش‌لاری ایسه اوسترالیا، کانادا، دانمارک، ایتالیا، هولند، نروژ، اینگیلتره و آلمان.
ایسرائیل، ژاپون و جنوبی کوره ده، آمریکانین خاریجی نیظامی وسایل آلیجی‌لاری اولاراق کونسورسیومون اوچاق‌لارین‌دان آلا‌جاق.
تورکیه‌نین سیفاریش وئردیگی 100 عدد اف-35 ساواش اوچاغی‌نین ایلک 2-نی گله‌جک ایل تسلیم ائتمه‌سی گؤزلنیلیر.
| 1,326 | Arab | South-Azerbaijani | azb |
TRT | جمهورباشقانلیغی سؤزچوسو ابراهیم قالین، تورکیه-سوریه سرحدین‌ده گوونلی بیر بؤلگه‌نین فعلی اولاراق یاراندیغینی بیلدیردی.
ابراهیم قالین، پرزیدنت رجب طیب اردوغان باشقانلیغی ایله ائدیله‌ن کابینه توپلانتیسینا دایر مطبوعات کنفرانسی دۆزنله‌دی.
سوریه‌نین منبج بؤلگهسینده تورک و آمریکا عسگرلرینین اورتاق کنترل فعالیتلرینین داوام ائتدیگینی و یئنی فعالیتلری اوچون ده دانیشیقلارین داوام ائتدیگینی خاطیرلادان قالین، بونلاری قید ائتدی:
"ادلبده، عفرینده و جرابلوسدا، اصلینده منبجه قدر اولان تورکیه –سوریه سینیری ایچریسینده بو گون گوونلی بیر بؤلگه فعلی اولاراق اصلینده یارانمیش دورومدا. بورادا نه پ‌کاکا ترور هؤرگوتو واردیر، بورادا نه داعش ترور هؤرگوتو واردیر، نه ده رژیم عنصورلاری واردیر. بورادا یئرلی خالق اؤز ایمکانلاری و تورکیه‌نین دستگی ایله بیزیم ده و اولوسلارآراسی توپلومون دا دستکلدیگی اؤزگور سوریه اوردوسو و دیگر سوریه‌لی عنصورلارلا اؤز یؤنتیمینی تامین ائتمک‌ده، اؤز اقتصادینی ایداره ائتمک‌ده، اؤز ایچ دینامیکلری بو بؤلگه‌نی گوونلی بیر شکیلده ایداره ائتمه‌یه داوام ائتمکده‌دیر. اصلینده بو دا اؤزلویون‌ده بؤیوک بیر اوغور".
قالین، عراق‌دا، سوریه‌ده و یا دونیانین هر هانسی بیر یئرینده تورکیه‌یه یؤنه‌لیک تهدیدلره قارشی هر جور تدبیرین بوندان سونرا دا قرارلی بیر شکیلده آلیناجاغینی وورغولادی.
| 1,187 | Arab | South-Azerbaijani | azb |
TRT | هاککارینین یوکسکووا قصبه‌سینده هاوا‌دان دستک وئریلن عملیات‌لاردا 6 پ.ک.ک تروریستی ضررسیزلشدیریلدی.
باش قرارگاهین وئردیگی آچیقلامادا بیلدیریلدی کی، بؤلگه‌ده سلاح‌لارین اولدوغو و تروریستلرین ایستیفاده ائتدیگی ماغارا محو ائدیلدی.
آچیقلامادا عملیات‌لارین داوام ائتدیگی، بو گونه قدر هاککاری ویلایتینده عمومی لیکده 320 تروریستین ضررسیزلشدیریلدیگی ایفاده ائدیلدی.
دیگر طرفدن، هاککاری-چوکورجا یولوندا تهلوکه‌سیزلیگی تامین ائدن عسگرلرین کئچیشی زامانی الده دوزلتمه بومبانین پارتلاماسی نتیجهسینده 3 عسگر یارالاندی.
| 508 | Arab | South-Azerbaijani | azb |
TRT | روسیا دولت باشقانی ولادیمیر پوتین، سوریه باریش دانیشیق‌لارینی قازاخیستانین باشکندی آستانادا داوام ائتدیرمه موضوعسوندا پرزیدنتی رجب طیب اردوغان ایله راضیلاشدیق‌لارینی بیلدیریب.
ژاپونیا سفرینده سوریه‌یه باغلی اهمیتلی آچیقلامالاردا اولان پوتین، حلب شهرین‌دکی آتشکسین سوریه سویه‌سینده یاییلماسی اوچون پرزیدنت اردوغانلا گؤروشمه‌لرین سوردوگونو سؤیله‌دی.
قازاخیستاندا ائدیله‌جک توپلانتیدا، پرزیدنت اردوغانلا سوریه‌‌دکی باریش دانیشیق‌لاری‌نین داوام ائتمه‌سینی اؤنره‌جکلرینی ایفاده ائدن پوتین، بونون، ژنو دانیشیق‌لاری‌نین داوامی اولاجاغینی قید ائتدی.
روسیا دولت باشقانیی،
"سوریه‌ده بیر سونراکی مرحله اؤلکه بوتوولوگونده بیر آتشکس" ایفاده‌لرینی ایستیفاده ائتدی.
| 652 | Arab | South-Azerbaijani | azb |
TRT | ژاپون باش ناظیری شینزو آبه، تهران سفرینده ایران ایله آمریکا آراسینداکی گرگینلیگین آزالدیلماسی و اورتا شرقده ثابیتلیگین تامین ائدیلمه‌سی اوچون گؤروشمه‌لر ائدجگینی سؤیله‌دی.
ژاپون خبر آژانسی کیودویا گؤره، ایکی گوندهلیک ایران سفری اوچون تهرانا حرکت ائدن آبه، اؤلکه‌سین‌دن آیریلما‌دان اوّل باشکند توکیوداکی خانادا هاوالیمانیندا ژورنالیست‌لره آچیقلاما وئردی.
اورتا شرق بؤلگهسینده آمریکا و ایران آراسیندا داوام ائدن گرگین‌لیک سببیله ناراحات اولدوغونو ایفاده ائدن آبه، "ژاپون، بؤلگه‌ده باریش و ثابیتلیگین تامین ائدیله بیلمه‌سی اوچون بوینونا گؤتوره‌بیل‌جگی قدر رول آلماق ایستییر." دئدی.
ایران ایله آمریکا آراسینداکی گرگینلیگین آزالدیلماسی و اورتا شرقده ثابیتلیگین تامین ائدیلمه‌سی اوچون تهرانا سفر ائدجگینی دیله گتیرن آبه، "گرگین‌لیک‌لری آزالتماق اوچون ایران لیدرلیگیله صمیمی بیر شکیلده فیکیر موبادیله‌سینده اولماق ایستییرم." ایفاده‌سینی ایستیفاده ائتدی.
آبه‌نین تهران زیارتی، 41 ایل سونرا بیر ژاپون باش ناظیرین ایرانا ائدجگی ایلک زیارت اولاجاق.
سون اولاراق ژاپونون اسکی باش ناظیری فوکودا تاکئو، 1978ده ایرانا سفر ائتمیشدی.
آبه، تهرانا چاتدیق‌دان سونرا جمهور باشقانی حسن روحانی ایله صاباح سحر ده ایران لیدری آیئت اولله علی خامنه ایله بیر آرایا گله‌جک.
ایکی اؤلکه‌نین خاریجی ایشلر ناظیرلری‌نین ده آیری بیر گؤروشمه ائتمه‌سی گؤزلنیلیر.
باش ناظیر آبه، آمریکا باشقانی دونالد ترامپین می سونوندا ژاپونا سفرینده ایران موضوعسوندا واسیطه‌چیلیق ائتمگی تکلیف ائتمیشدی.
| 1,356 | Arab | South-Azerbaijani | azb |
TRT | تورکیه‌نین صادراتی، ژانویه‌ده گئچه‌ن ایلین عینی آیینا گؤره یوزده ۱۰،۳ آرتاراق ۱۹ میلیارد ۳۶۹ میلیون دلار اولدو.
تورکیه استاتیستیک قورومو و تیجارت باخانلیغی امکداشلیغییلا اولوشدورلان ژانویه آیینا باغلی گئچیجی خاریجی تیجارت بیلگیلری آچیقلاندی.
بونا گؤره، صادرات ژانویه آییندا گئچه‌ن ایلین عینی آیینا گؤره یوزده ۱۰،۳ آرتاراق ۱۹ میلیارد ۳۶۹ میلیون دلار، خاریجی تیجارت حجمی ایسه یوزده ۸،۲ آرتاراق ۳۷ میلیارد ۹۹۶ میلیون دلار اولدو.
| 426 | Arab | South-Azerbaijani | azb |
TRT | "باشاک شهیر" مربیسی امره بلزاوغلو ایله یول‌لارینی آییریب.
بونونلا باغلی ایستانبول کلوبو رسمی آچیقلاما یاییب.
کلوب رهبرلیگی مؤوسمون ایلک 3 اویونونون هامی‌سیندا مغلوب اولان تیمین چالیشدیریجی‌سینی استعفایا گؤندریب.
قئید ائدک کی، امره بلز اوغلو 2021-جی ایلین اوکتبریندان "باشاک شهیر"ین مربیسی ایدی.
| 295 | Arab | South-Azerbaijani | azb |
TRT | جمهور باشقانی رجب طیب اردوغانین صدرلیگی ایله کئچیریله‌جک ایجلاسدا داخیلی و خاریجی سیاست مسئله‌لری موذاکیره ائدیله‌جک.
بو گون تورکیه حکومتی‌نین ایجلاسی اولاجاق. جمهور باشقانی رجب طیب اردوغانین صدرلیگی ایله کئچیریله‌جک ایجلاسدا داخیلی و خاریجی سیاست مسئله‌لری موذاکیره ائدیله‌جک.
خاریجی سیاستله باغلی مؤوضوع لاردان بیری روسیا پرزیدنتی پوتینین تورکیه-یه سفری اولاجاق. ایجلاسین گوندلیگینده گونئی قافقازدا باش وئرن پروسه لر و آذربایجانلا ائرمنیستان آراسیندا نورماللاشما مسئله‌سی ده یئر آلا‌جاق. قارا دنیز تاخیل تشببوسونو جانلان‌دیرماق، هابئله سوئد باشدا اولماقلا، بعضی باتی اؤلکه‌لرینده قرانا قارشی آردیجیل هوجوم‌لار، ترورلا موباریزه مسئله‌لری ده اساس موذاکیره مؤضوع لاریندان اولاجاق.
بوندان علاوه، قهرمان ماراش-داکی زلز‌له‌دن سونرا 6 آی عرضینده ویلایتده گؤرولموش ایشلر باره‌ده معلومات وئریله‌جک.
| 799 | Arab | South-Azerbaijani | azb |
TRT | آوروپا بیرلیگی، تورکیه، اوردون و لبنان‌داکی سوریه‌لی سیغینماجی‌لارا کؤمک مقصدیله 90 میلیون یورو هدیه ائتدی.
بیرلشمیش میللتلر اوشاق‌لارا کؤمک فوندون‌دان (یونیسف) ائدیلن آچیقلامادا، دونیا سیغینماجی‌لار گونو سببیله ائدیلن هدیه‌نین، یوز مین‌لرله اوشاق و گنجین عمومی و پئشه تحصیل ایله پسکولوژی دستگی آلماسی اوچون سیغینماجی‌لاری قبول ائدن تشکیلات و اؤلکه‌لره کؤمک اولاجاغی ایفاده ائدیلدی.
آچیقلامادا، آوروپا بیرلیگی-نین بو گونه قدر سوریه‌لی سیغینماجی‌لار اوچون 200 میلیون یورو کؤمکده اولدوغو ایفاده ائدیلدی.
دیگر طرفدن، تورکیه‌ده تماس‌لاردا اولان آوروپا بیرلیگی تورکیه دلگاسیونو باشقانی سفیر کریستیان برگر، 20 ژوئن دونیا سیغینماجی‌لار گونو موناسیبتیله، قیزیل آی جمعیت مرکزلرین‌دکی پئشه ائدیندیرمه و دیل کورس‌لارینا قاتیلان سیغینماجی‌لاری زیارت ائتدی.
تورک قیزیل آی‌نین ائتدیگی پروژه‌لرین آوروپا بیرلیگی اوچون اهمیتینه توخونان برگر، سوریه اها‌لی‌سی‌نین 3-ده 1-نین کؤچ ائتدیگینی و بونلارین چوخونون تورکیه‌یه سیغیندیغینی ایفاده ائتدی.
"بو گون یالنیز سیغینماجی‌لار گونو دئییل، عینی زاماندا تورک خالقی‌نین و سوریه سیغینماجی‌لاری‌نین همرای‌لیک گونودور." دئین برگر، تورکیه‌نین سیغینماجی‌لارا گؤستردیگی میسافیرپرورلیکله چوخونون یاشامینی قورتاردیغینی سؤیله‌دی.
| 1,149 | Arab | South-Azerbaijani | azb |
TRT | تورکیه-نین عدالت و اینکیشاف پارتیسینین سؤزچوسو عمر چلیک سعودیه عربیستانی ژورنالیستی جمال خاشقجی جینایتی‌نین یوکسک سویه‌ده تاپشیریق آلینما‌دان حیاتا کئچیریله‌جک بیر حرکت اولمادیغینی سؤیله‌ییب.
عدالت و اینکیشاف پارتی‌نین مرکزی ایجرا کومیته‌سی (MYK) توپلانتی‌سین‌دان سونرا آچیقلامالار وئرن عمر چلیک 2 اکتبردا گئتدیگی ایستانبول‌داکی سعودیه عربیستانی باش کونسوللوغوندا اؤلدورولولن ژورنالیست جمال خاشقجی ایله باغلی دئییب:
"جسدین یئرینی اؤیرنمک ایستییریک. بو حادثه یوکسک سویه‌دن تاپشیریق وئریلمه‌دن حیاتا کئچیریله‌جک بیر ایش دئییل.
کیم سنی گوناهلان‌دیرماق ایستمیریک، اما هئچ بیر شئیین ده اؤرتولمه‌سینه ایمکان وئرمیجییک".
| 617 | Arab | South-Azerbaijani | azb |
TRT | مکزیکده، بیر فیشفیشا آتلیه‌سین‌ده میدانا گلن پاتلامالاردا ۲۴ نفر حیاتینی ایتیردی.
یئتکیلیلر، باشکند مکزیکونون قوزئیینده فیشفیشا آتلیه‌سین‌ده میدانا گلن پاتلامالاردا ۴۰ دولاییندا انسانی دا یارالاندیغینی بیلدیردی.
یارالیلار خسته‌خانادا معالیجه آلتینا آلیندی.
اؤلنلر آراسیندا ۴ اطفاعیه‌چی و ۲ پلیس مأمورونون اولدوغو ایفاده ائدیلدی.
پاتلامالار سببی ایله شهرده چوخ ساییدا ائو زیان گؤردو.
حادثه ایله باغلی سوروشدورما باشلادیلدی.
بورادا گئچن آی دا، فیشفیشا ساخلانیلان بیر ائوده باش وئره‌ن پاتلاما‌دا ۷ نفر اؤلموش، ۸ نفر یارالانمیشدی.
بؤلگه ساکینلرینین بؤیوک بؤلومونون گئچیمینی، ائو یاپیمی فیشفیشا ساتاراق تامین ائتدیگی ایفاده ائدیلیر.
| 630 | Arab | South-Azerbaijani | azb |
TRT | اینگیلتره پرمیر لیگ تیملریندن آرسنال‌دا اوینایان تورک فوتبال‌چی مسعود اؤزایل ایله بوسنی هرزگووین‌لی اویون‌چو سئاد کولاشیناجا بیچاق‌لی سالدیرییا باغلی دعوی‌ده سانیقلاردان آشلی سمیت، ۱۰ ایل حبس جزاسی آلدی.
لندنده گئچیریلن محکمه‌ده، قاضی، فوتبال‌چیلاردان ۲۰۰ مین ایسترلینگ دگرین‌ده‌کی ساعاتی چالماغا چالیشدیقلارینی اعتراف ائدن ۳۰ یاشین‌داکی شبهه‌لی آشلی سمیتین دهشت وئریجی بیر سابقه‌سی اولدوغونو وورغولادی.
۳۸ آیری سابقه‌سی اولان و ۲۰سیندن حؤکم یئیه‌ن سالدیرقانا۱۰ ایل حبس جزاسی وئریلدی.
آیریجا شبهه‌لینین وئریله‌ن مادی زیان سببیله ۱۸۱ استرلینگ اؤد‌مه‌سینه حؤکم ائدیلدی.
سالدیرقانین اوغورلوق سببیله ۲۰۱۷.جی ایلده ۴۲ آی حبس جزاسینا محکوم ائدیلدیگی و فوتبال‌چیلاری سویماغا چالیشدیغی دؤورده شرط‌لی اولاراق سربست بوراخیلدیغی ایفاده ائدیلدی.
۲۶ یاشین‌داکی دیگر شبهه‌لی جوردن نورتوور حاقیندا قرار ایسه ایر‌لی بیر تاریخ‌ده وئریله‌جک.
اینگیلتره‌نین باشکندی لندنده ۲۵ جولایدا ماشیندا اولدوقلاری سیرادا موتورسیکلتلی ایکی ششخصین بیچاق‌لی سالدیری گیشریشیمی ایله قارشی قارشییا قالان مسعود اؤزایل و سئاد کولاشیناج، گوونلیک سببیله آرسنالین مؤوسوم باشین‌داکی لیگ اویونلاریندا کادرا آلینمامیشدی.
| 1,079 | Arab | South-Azerbaijani | azb |
TRT | ایران-دا اؤتن گون عرضینده یئنی نوع کوروناویروس (کووید-19) انفکسیونوندان 195 نفر اؤلوب.
بو باره‌ده ایرانین ساغلیق، معالیجه و طبی تحصیل ناظیرلیگی معلومات یاییب.
بونونلا دا ایران-دا کوروناویروس‌دان اؤلن‌لرین سایی 87161 نفره یوکسلیب.
ایراندا اؤتن گون عرضینده 22184 نفر کوروناویروسا یولوخوب و انفکسیونا یولوخان‌لارین عمومی سایی 3523263 نفره چاتیب.
| 343 | Arab | South-Azerbaijani | azb |
TRT | کلمبیانین سگوبیا شهری اطرافیندا بیر ساواش هلیکوپترینین دوشمه‌سی سونوجو ۸ی عسگر ۱۰ نفر حیاتینی ایتیردی.
آنتیوکیا یؤنتیم بؤلگه‌سینه باغلی سگوبیا شهری اطرافیندا باش وئره‌ن سانحه‌نین آردیندان کلمبیا پرزیدنتی خوان مانوئل سانتوس دا سوسیال پایلاشیم حسابیندان آچیقلاما وئردی.
سانتوس، قضا سببیله بؤیوک اوزونتو دویدوغونو ایفاده ائدرکن، اؤلن اکیب و ایکی یولچونون عائله‌لرینه باش‌ساغ‌لیغی وئردی.
کلمبیا ساوونما باخانی لویس کارلوس ویلگاس ایسه سوسیال پایلاشیم حسابیندان بیلگی وئره‌رک، گوونلیک گوجلرینین هلیکوپتر داغینتیلارینی تاپدیغینی بیلدیردی.
ویلگاس، قضانین سببینی اورتایا چیخارماق اوچون آراشدیرمالارین باشلادیغینی بیلدیردی.
اؤلکه مطبوعاتین‌داکی خبرلرده هلیکوپتر ام‌آی۱۷ تیپی اولدوغو معلوماتی یئر آلدی.
| 695 | Arab | South-Azerbaijani | azb |
TRT | دونیادا تخمینن 1،6 میلیارد اینسان آجلیق و یوخسوللوق ریسکی آلتیندا‌دیر.
بو باره‌ده بمت-نین قیدا، انرژی و مالیه سیستم‌لری اوزره قلوبال بحران قروپونون راپوروندا دئییلیر.
94 اؤلکه‌ده تقریباً 1،6 میلیارد اینسان بحرانین ان آزی بیر جهتیندن تأثیرلنیر و تخمینن 1،2 میلیارد اینسان "مکمل فیرتینا" شرایطینده اولان اؤلکه‌لرده یاشاییر، اونلار هر اوچ جهته قارشی - ارزاق، انرژی و مالیه باخیمیندان جدی حساس دیرلار"، - دئیه راپوردا بیلدیریلیر.
| 426 | Arab | South-Azerbaijani | azb |
TRT | امریکانین تنسی ایالتینده یئرلشن واندربیلت اونیورسیته سی نین طب مرکزی‌نین متخصص‌لری امریکا، آوروپا و آسیا‌دان 1،4 میلیون اینسانین ساغلام‌لیق معلوماتلاتینی آراشدیریب‌لار.
آراشدیرما ایشتیراکچی‌لاری‌نین قاتیق و لیف‌لی قیدا‌لار (آوکادو، قوز، ایت بورنو، انجیر، نخود، لوبیا، کوکوس، میوه قورولاری یئمگی ایله ساغلیق وضعیت‌لری آراسینداکی موناسیبت دقت چکیب. هر گون بئله قیدا‌لاردان ایستیفاده ائدن شخص‌لرین هئچ ایستیفاده ائتمه‌ین‌لرله موقاییسه‌ده آغجیر کانسرینه توتولما ریسکی‌نین 33 فایز داها آشاغی اولدوغو معینلشیب.
قاتیق و لیف‌لی قیدا‌لاردان ایستیفاده‌نین اورک-دامار، سینیر سیستمی خسته‌لیک‌لرینه قارشی مودافعه خصوصیت‌لی اولدوغو دا داها اؤنجکی آراشدیرما‌لاردا آشکارلانمیشدی.
بو آراشدیرمانین نتیجه‌لری “JAMA Oncology”ژورنالیندا یئر آلیب.
| 727 | Arab | South-Azerbaijani | azb |
TRT | بو گون یوفا کنفرانس لیگینده داها 7 اویون کئچیریله‌جک
بو گون یوفا کنفرانس لیگینده 1/8 فینال مرحله‌سی‌نین ایلک ماتچ‌لارینا یئکون وورولا‌جاق.
ایکینجی اویون گونونده 7 قارشیلاشما کئچیریله‌جک.
پلی-اوف مرحله‌سینده "قاراباغ"ی موباریزه‌دن کنارلاش‌دیران "خنت" بلژیک-ده تورکیه "باشاکشهر"ی ایله موناسیبت‌لرینه آیدین‌لیق گتیره‌جک. گؤروش تورکیه واختی ایله ساعات 23:00-دا باشلایا‌جاق.
آغدام کلوبونون شامپیونلار لیگی‌نین مقدماتی اویونلاریندا مغلوب ائتدیگی لهستان "لخ"ی و سوئیس "بازل"ی ایسه ائوده مووافیق اولاراق، سوئد "دورگاردن"ی و سلوواکیا "سلووان"ی ایله اوز-اوزه گله‌جک.
بو راوندون جاواب ماتچ‌لاری مارسین 16-دا اولاجاق.
یوفا کنفرانس لیگی
1/8 فینال، ایلک اویون‌لار
9 مارس
20:45 "آ.ا.ک لارناکا، قیبریس روم ایجاسیر) - "وستهام" (اینگیلتره)
20:45 "شریف تراسپول" (مولدووا) - "نیس" (فرانسا)
20:45 "آندرلخت" (بلژیک) - "ویارئال" (ایسپانیا)
23:00 "فیورنتینا" (ایتالیا) - "سیواس سپور" (تورکیه)
23:00 "لخ پوزنان" (لهستان) - "دورگاردن" (سوئد)
23:00 "بازل" (سوئیس) - "سلوان براتیسلاوا" (سلوواکیا)
23:00 "خنت" (بلژیک) – "باشاک شهیر” (تورکیه)
قئید ائدک کی،1/8 فینالین ایلک اویونو مارسین 8-ده ایتالیادا "لاتزیو" و هولاندیانین " آلکمار" تیم لری آراسیندا کئچیریلیب. قارشیلاشما قوناق‌لارین غلبه‌سی ایله باشا چاتیب - 2:1.
| 1,193 | Arab | South-Azerbaijani | azb |
TRT | تورکیه‌نین مدنیت و توریزم ناظیری نومان کورتولموش قودسو ایسرائیل-ین پایتاختی تعیین ائده ره ک فیلیسطین-لی مسلمانلاری یوخ سایمانین هئچ کیمه فایداسی اولمادیغینی سویله‌دی.
کورتولموش ترت آواز کانالینا وئردیگی موصاحیبه ده قودس ایله باغلی آچیقلامالار وئردی.
ناظیر امریکا پرزیدنتی دونالد ترامپ-ین قودسو ایسرائیل-ین پایتاختی اولاراق تانیما قرارینی " اولدو بیتدی" شکلینده قبول ائتدیرمه‌یه چالیشدیغینی وورغولایا‌راق:" بئله بیر شئی اولا بیلمز. امریکا پرزیدنتی دونالد ترامپین قودسو ایسرائیل-ین پایتاختی کیمی تانییان قراری هئچ بیر رسمی اهمیت کسب ائتمیر. اما بونون سایه‌سینده بوتون ایسلام دونیاسی بیر آرایا گلدی. فیکریمجه، بو ، ایسلام دونیاسی‌نین تالعینی، تاریخینی دییش‌دیره‌جک اهمیتلی بیر قرار اولدو"-دئیه دانیشدی.
کورتولموش:"قودسون بو چوخ کیملیکلی، مسلمان‌لارا عایید شهر و مسلمان‌لارین دا ایچینده اولدوغو مدنیت مرکزی اولما خصوصیتینی هئچ کیم الیندن آلا بیلمز. بو کیملیک قیامته قدر قورونا‌جاق. اورا مسلمان‌لارین مقدس شهری‌دیر"- دئدی.
| 921 | Arab | South-Azerbaijani | azb |
TRT | شهریارین روحو “نازلی هیلال اؤلکه‌سی”نده
تورکسوی-ون “تورک دونیاسی‌نین اؤنجول‌لری” پروژه‌سی سیلسیله‌سین‌دن آذربایجانین بؤیوک شاعری محمدحسین شهریار آنکارادا خاطیرلاندی.
من ده آذر بالاسی، تورک اوغلو
دئمیشم آیری دوشن لشکریمه
گئدییم، وصل ائدییم باش‌لارینا.
فعالیته باشلادیغی واخت‌دان بیر-بیرین‌دن ماراقلی، مدنی پروژه‌لره ایمضا آتان اولوسلار آراسی تورک مدنیتی تشکیلاتی - تورکسوی 2017-جی ایلده ده عنعننی داوام ائتدیریر. ایلین اوّلینده بو سیرایا “تورک دونیاسی‌نین اؤنجول‌لری” آدلی پروژه علاوه اولونوب. بو پروژه اوچون هر آی تورک دونیاسی‌نین گؤرکم‌لی شخصیت‌لرین‌دن بیری یادا سالینیر، تانینمیش سیما‌لار کونفرانس، پانل و سمپوزیوم تدبیرلری ایله خاطیرلانیر.
بو تدبیرلرین بیرینجی‌سی ژانویه آییندا خوجا احمد یسوی‌یه حصر اولونموشدو. ایکینجی تدبیرده ایسه تورک دونیاسی‌نین بؤیوک شاعری شهریار آنیلدی.
فوریه‌نین 16-دا تورکسوی-ون آنکارا‌داکی بیناسیندا کئچیریلن کونفرانسدا قورومون باش کاتیبی دکتور کاسئینوو، باکی‌دان دعوت اولونان ادبیاتشوناس، آذربایجان دولت پداگوژی اونیورسیته‌سی‌نین پروفسورو، شهریار یارادیجی‌لیغی‌نین تدقیقاتچی‌سی علمان قولیئو، آذربایجان جمهوریتی، گونئی آذربایجان و تورکیه‌لی علم، مدنیت و مئدیا نماینده‌لری، او جمله‌دن آزتی وی-نین تورکیه تمثیلچی‌لری و ت.ر.ت چکیلیش قروپ‌لاری قاتیلیر.
آچیلیش دانشماسی ایله چیخیش ائدن تورکسوی-ون باش کاتیبی دوکتور کاسئینوو یئنی باشلادیق‌لاری تدبیر، اونون مقصد و مرام‌لاری حاقیندا معلومات وئردی، شهریاردان بحث ائتدی:
“شهریار او تایلی-بو تایلی آذربایجانین، بوتون تورک ادبیاتی‌نین قودرت‌لی سؤز صنعتکاری اولوب. غزل، قصیده، روباعی‌لر قلمه آلان شاعر تکجه آذربایجانا دئییل، عینی زاماندا، کئچمیش سووئت اتفاقین‌داکی تورک جمهوریت‌لره ده تأثیر گؤستریب. “حیداربابایا سلام” شعری ایسه اونون مملکت حسرتینی اورتایا قویان ان بؤیوک شعری‌دیر. او ایران وطنداشی اولان آذربایجان‌لی اولوب. اؤز ارثی ایله بوتون دونیایا یول گؤسترن اؤنم‌لی شاعر کیمی یاددا قالیب”.
“تورکیه غرب و شرقده باریشین قوووشدوغو یئردیر. شهریار دا دفعه‌لرله تورکیه‌یه گلمک ایسته‌ییب، اما آلینماییب. تصادفی دئییل کی، «نازلی هیلال اؤلکه‌سین» آدلی شعرینی ده تورکیه‌یه حصر ائتمیشدی. لاکین بو گون اونون روحو بوردا‌دیر.
هر بیر داهی داها چوخ بیر اثریله یاددا قالیر. “حیدربابایا سلام” دا شاعرین ان یاددا قالان پوئماسی‌دیر. اثر 1952-جی ایلده یازیلیب، 1954-جو ایلده چاپ ائدیلیب.”
سونرا آنکارادا اونیورسیته‌لرده اوخویان طلبه‌لر بؤیوک شاعرین شعرلرینی اوخودورلار.
قید ائدک کی، شهریارلا باغلی تدبیر فوریه‌ین 17-ده اسکیشهردکی آنادولو اونیورسیته‌سینده ده کئچیریله‌جک.
1924-جو ایلده شهریار تهرانا گلیر، طیب تحصیلی آلیر، بورادا ثوریا آدلی قیزی سئویر، اما آتاسی وئرمیر. اما بیر چوخ شعرلرینده شاعر اونو پری دئیه تصویر ائدیر.
بیر مدت بانکدا چالیشسا دا، سونرادان شهریار بو باره‌ده دئییب: “منیم تک موصاحیب حیاتدا چوخدور، اما منیم تک شاعرلر آزدیر”.
گمیشم نازلی هیلال اؤلکه‌سینه.
فیکرتین اینجه خیال اؤلکه‌سینه.
آکیفین مارشی یاشاردیب گؤزومو،
باخیرام "یحیی کمال" اؤلکه‌سینه.
ائوئت، ایسلام اوجاغی تورکیه‌دیر
بیر مصلاسی ایاصوفیا‌دیر.
بورادا رومی کیمی عاریف‌لر وار.
صوفی‌لر عابده‌سی قونیادیر…
باخیشیم قول-قاناد آچدیقدا اوچور.
گؤز دئییر: “قوی، هله باخدیقجا باخیم،
بو اوفوق‌لرده سئوینجه قاریشیب
شفقین آرخینا آخدیقجا آخیم”.
گؤرورم بیر ابدی عزت وشان.
گله‌جک فخری اولان بیر کئچه‌جک.
یوخ، بو میللت، بو حقیقت اؤلمز،
او گؤزل‌لر گؤزه‌لی ایستاتبول.
او دنیزلر قیزی، دریا گلینی.
سانکی دریا چیچگی نیلوفر
قول آچیب، ساحله آتمیش الینی…
من ده آذر بالاسی، تورک اوغلو
قوناغام دوغما قارینداش‌لاریما.
دئمیشم آیری دوشن لشکریمه
گئدییم، وصل ائدییم باش‌لارینا.
دیلی، دینی، قانی بیر قارداشیدیق
سؤزو بیردینله‌سه، آغلار تاریخ.
ایشده محکوم ائده‌رک باشچی‌لاری
قارا میلت‌لری داغلار تاریخ…
گل سیخاخ بیر گره قارداشلیق الین
لعن ائدک ناخلف ایسلایمیزه.
بونو نادیر ده او واخت دویموشدو.
قوی محبت قالا اخلافیمیزه.
گؤروم، آی نازلی هیلال، ال سانجاق،
پارلاسین گئت-گئده بو سؤنمز اوجاق.
دئمیرم قول ائدک دونیانی بیز.
دونیا آنجاق بیزی اینسان سانا‌جاق.
محمد حسین شهریار
| 3,666 | Arab | South-Azerbaijani | azb |
TRT | تورکیه‌نین الکتریک انرژیسی وارداتی ژانویه – سپتامبر دورونده کئچن ایلین عینی دؤورونه گؤره 30% آزالدی.
تورکیه کئچن ایلین ژانویه-سپتامبر آیلاری آراسیندا یونانیستان، بولقاریستان، گرجستان، عیراق و ایران‌دان عموم لیکده 4 میلیارد 654 میلیون 21 مین کیلووات-ساعت الکتریک انرژیسی ساتین آلدی.
بو ایلین عینی دؤورونده یونانیستان، گرجستان، بولقاریستان و آذربایجان‌دان آلینان الکتریک انرژی‌سی‌نین میقداری ایسه 3 میلیارد 244 میلیون 448 مین کیلووات -ساعتا دوشدو.
دؤولت کئچن ایل ژانویه- سپتامبر آیلاری دؤورونده الکتریک انرژیسی وارداتی اوچون 290 میلیون 417 مین دول‌لار خرجلدیگی حالدا، بو ایلین عینی دؤورونده بو رقم 46% آزالما ایله 155 میلیون 801 مین دول‌لار اولدو.
بئله‌لیکله، بو دؤورده 134 میلیون 616 مین دو‌لار اؤلکه‌ده قالدی.
سون دؤورده الکتریک اوره تیمینده یئرلی و یئنی‌لنه بیلن انرژی منبع‌لرینه اوستونلوک وئریلمه‌سی الکتریک وارداتی نین آزالماسینا تأثیر ائتدی.
| 851 | Arab | South-Azerbaijani | azb |
TRT | آوروپا بیرلیگیندن مادورویا سئچیم اویاریسی
آوروپا بیرلیغی، یاخین گونلرده ونزوئلادا یئنی پرزیدنت سئچیم‌لری‌نین کئچیریله‌جگی چاتدیریلماماسی حالیندا میللی مجلیس باشقانی خوان گوایدویو موقتی باشقان اولاراق تانییاجاغینی بیلدیریب.
آوروپا بیرلیگی‌نین خاریجی علاقه‌لر و امنیت سیاستی عالی نماینده‌سی فدریکا موگرینی، ائتدیگی یازیلی آچیقلامادا، ونزوئلادا پرزیدنت سئچیم‌لری‌نین آنایاسانین قورولوشا و بین الخالق دموکراتیک ایستاندارد‌لارا اویغون آزاد، شفاف و اعتبارلی شکیلده آپاریلماسی چاغیریب.
موگرینی، یاخین گونلرده یئنی بیر سئچیمین کئچیریله‌جگی باره‌ده اعلان ائدیلممه‌سی حالیندا، آوروپا بیرلیگی‌نین، ونزوئلا آنایاساسی‌نین 233-جی مادده‌سی اساسیندا میللی مجلیس باشقانی خوان گوایدویو موقتی باشقان کیمی تانینماسی دا داخیل موختلیف آددیملار آتاجاغینی وورغولاییب.
کئچن ایل می آییندا ونزوئلادا کئچیریلن پرزیدنت سئچیم‌لری‌نین عدالت‌لی، آزاد، قانونی و اعتبارلی اولمادیغینی ادعا ائدن موگرینی، خالقین ایراده‌سینی تمثیل ائدن بیر حکومته احتیاج دویولدوغونو بیلدیریب.
ونزوئلا آنایاساسی‌نین 233-جی ماده‌سینه گؤره، باشقان دایمی اولاراق وظیفه‌سینی یئرینه گتیره‌مه‌یه‌جگی وضعیته گلرسه، میللی مجلیس باشقانی‌نین دولت باشقانلیغی وظیفه‌سینی 30 گون سوره ایله ائده‌بیله‌جگینی اؤنگؤرولور.
ونزوئلادا هفته ایچی موخالیفت و ایقتیدار طرفدارلاری‌نین کئچیردیگی گؤستری‌لر سونراسی، اکثریتی موخالیفتین الین‌دکی میللی مجلیسین صدری خوان گوایدو، موخالیفتچی‌لرین گؤستریسینده اؤزونو موقتی پرزیدنت اعلان ائتمیش و باشدا آمریکا اولماقلا آرا‌لاریندا کانادا، کولومبیا، پرو، اکوادور، پاراگوا، برازیل، شیلی، پاناما، آرژانتین، کوستاریکا و قواتمالانین دا اولدوغو بعضی اؤلکه‌لر طرفیندن تانینمیشدی.
تورکیه، مکزیک، روسیا، کوبا، چین و بولیوی ایسه نیکولاس مادورو حکومتینه دستکلرینی تکرارلامیشدی.
| 1,636 | Arab | South-Azerbaijani | azb |
TRT | می‌ین 26-دا یئرلی واختلا سحر ساعات 6-دا هوکایدو آداسی ساحل‌لرینده ژاپونیا و روسیا بالیقچی گمی‌لرینین توققوشماسی نتیجهسینده 3 ژاپون بالیقچی حیاتینی ایتیریب.
حادثه هوکایدو آداسیندا یئرلشن موبتسو لیمانیندان 23 کیلومتر آرا‌لیدا باش وئریب. ژاپونیانین 9،7 تون سو توتومونا مالیک اولان "دایهاچی هوکومورو" بالیقچی گمی‌سی روسیانین 662 تون سو توتومونا مالیک "آمور" گمی‌سی ایله توققوشوب. ژاپون گمی‌سی‌نین گؤیرته‌سینده بئش، روسیا گمی‌سی‌نین گؤیرته‌سینده ایسه 23 نفر اولوب. حادثه‌دن سونرا روسیا دنیزچی‌لری ژاپون‌لاری خلاص ائتمه‌یه چالیشسا‌لار دا اونلاردان اوچو حیاتینی ایتیریب.
حادثه باره‌ده معلوماتین "آمور" گمی‌سی طرفیندن گؤندریلدیگی و قضا نتیجهسینده ژاپون گمی‌سی‌نین چئوریلدیگی بیلدیریلیر.
حاضیردا ژاپونیانین ساحل محافظه‌سی خیدمتی‌نین گشت گمی‌سی حادثه‌نین سبب‌لرینی آراشدیریر.
| 768 | Arab | South-Azerbaijani | azb |
TRT | روس انرژی شیرکتی گازپروم صدری آلکسی میللر، تورک آخینی طبیعی گاز بورو خطی پروژه‌سینی گؤروشمک عذره صاباح تورکیه‌یه گله‌جک.
روس خبر آژانسی تاسسا قیمتلندیرمه‌لرده ائدن گازپروم صدر کؤمکچی‌سی آلکساندر مدوئدئو، میللر باشقانلیغینداکی گازپروم هیاتی‌نین چرشنبه گونو تورکیه‌ده گؤروشمه‌لر ائده‌جگینی ایفاده ائتدی.
مدوئدئو، اوّلجه تورک آخینی پروژه‌سی ایله علاقه‌دار دانیشیق‌لار ائده‌جگینی قید ائده‌رک، انرژییه دایر دیگر موضوعلارین دا سفرده اله آلیناجاغینی ایفاده ائتدی.
میللر و هیاتی‌نین تورکیه‌ده بوتاش رسمیلری ایله گؤروشمه‌سی گؤزلنیلیر.
تماس‌لار چرچیوه‌سینده تورک آخینی پروژه‌سی‌نین یانیندا تورکیه‌نین آلدیغی روس گازیندا دا ائندیریم موضوعسونون گؤروشوله‌جگی تخمین ائدیلیر.
| 662 | Arab | South-Azerbaijani | azb |
TRT | امریکانین خاریجی ایشلر ناظیری آنتونی بلینکن فیلیسطین دؤولت باشچی‌سی محمود عباس و ایسراییلین باش ناظیری بنیامین نتانیاهو ایله تئلئفونلا دانیشیب.
امریکا خاریجی ایشلر ناظیرلیگیندن تلفون دانیشیق‌لاری ایله باغلی وئریلن یازیلی آچیقلامادا بلینکنین فیلیسطین دؤولت باشچی‌سی عباس ایله گؤروشونده "اوردون چایی‌نین باتی ساحلینده داوام ائدن زوراکی‌لیق‌لاردان" ناراحات اولدوغونو ایفاده ائتدیگی بیلدیریلیب.
بلینکن قئید ائدیب کی، امریکا فیلیسطین خالقی‌نین حیات کیفیتینی، تهلوکه‌سیزلیگینی و آزادلیق‌لارینی آرتیراجاق آددیم‌لاری دستکلمه‌یه داوام ائده‌جک.
عباس و بلینکن ایکی دؤولت‌لی حل یولونو بیر داها دستکله‌یه‌رک، اونو تهلوکه آلتینا سالا‌جاق حرکت‌لره قارشی اولدوقلارینی وورغولاییب‌لار.
بلینکن ایسراییل-ین باش ناظیری نتانیاهو ایله گؤروشونده ده امریکانین ایسراییل-ین تهلوکه‌سیزلیگینه صادق‌لیگینی تصدیقله‌ییب.
بلینکن امریکانین این ایسراییل و فیلیسطین خالق‌لاری‌نین تهلوکه‌سیزلیگینی و ریفاهینی یاخشی‌لاش‌دیران سیاست‌لری دستکلمه‌یه داوام ائدجگینی وورغولاییب.
اورتاق ماراق‌لاری موذاکیره ائدن طرفلر ایسراییلین بولگه‌سل انتگراسیونو و ایرانین یاراتدیغی تهلوکه ایله موباریزنی ده موذاکیره ائدیب‌لر.
| 1,073 | Arab | South-Azerbaijani | azb |
TRT | مکزیک میلی تیمی مربیسی خوان کارلوس اوسوریو، برزیله اودوزدوقلاری اویونون آردیندان دانیشدی.
طرفدارلاردان اودوزدوقلاری اوچون عذر ایسته‌یه‌ن اوسوریو، نیمارین مکزیک اویونون‌دا تئز تئز اؤزونو یئره آتدیغینی دئدی.
اوسوریو، "اویونون داوری، قرارلاری برزیل له‌ینه وئردی. نیمارین تئز تئز اؤزونو یئره آتماسی اوزون‌دن اویونون بو قدر واخت ایتیرمه‌سی فوتبال اوچون بیر اوتانج. داور، بو وضعیته هئچ بیر مداخیله ائتمه‌دی. اویون‌چولاریم دا بو وضعیت‌دن چوخ ائتکیلندی. فوتبال، آداملارین اویونودور دلقکلرین دئییل" دئدی.
| 497 | Arab | South-Azerbaijani | azb |
TRT | اوروپا مرکزی بانکی (ECB 'نا گؤره، آمریکانین ماکرو اقتصادی معلومات‌لاری‌نین رسمی آچیقلاما ساعاتین‌دان اوّل بازارا سیزدیریلیر اولا بیلر.
ژانویه 2008-جی ایلده مارس 2014-جو قدرکی دؤوره عاید استاندارد آند پوور'س 500 ای-مینی اندکس و 100 ایللیک آمریکا دولت تحویل فایزلرینی آراش‌دیران آمب آنالیتیک‌لری، بازارلارین رسمی آچیقلاما ساعاتین‌دان یاریم ساعات اوّل "دوغرو" ایستیقامتده حرکت ائتمه‌یه باشلادیغینی تثبیت ائتدی.
راپوردا، مالی بازارلاردا عدالت تامین ائدیلمه‌سی اوچون ماکرو اقتصادی معلومات‌لارین محکم نظارت ائدیلمه‌سی لازیم اولدوغو وورغولاندی.
بو معلومات‌لارین چوخو، آمریکا امک، تیجارت، مالیه ناظیرلیک‌لری و مرکز بانکی (FED) طرفیندن آیلیق اولاراق آچیق‌لانیر.
FED، داها اوّل ده 2012دکی سیاست توپلانتیلاری‌نین Medley Global Advisor آدلی یاتیریم شیرکتینه سیزدیریلماسی سببیله ایچ سوروشدورما باشلاماق مجبوریتینده قالمیشدی.
| 815 | Arab | South-Azerbaijani | azb |
TRT | اینگیلتره‌نین پایتختی لندنده شنبه گئجه‌سی 7 نفرین اؤلومو، 48 نفرین یارالانماسییلا نتیجه‌لنن سالدیرینین آردیندان نظارته آلینان 12 آدام سربست بوراخیلدی.
لندن پولیسی، لندن گؤپروسو و یاخی‌نین‌داکی بوروگ بازاریندا رئال‌لاشان سالدیرینین ایکی فاعلی‌نین ده آدینی آچیقلاییب.
پولیس، سالدیرقانلاردان بیری‌نین پاکیستان دوغولان اینگیلیس وطنداشی خورام بوت اولدوغونو بیلدیردی.
ائولی و اوشاق‌لی اولان 27 یاشین‌داکی بوت، بیر نئچه ایلدیر لندن‌ین شرقین‌دکی بارکینگ‌ده یاشاییردی.
دیگر سالدیرقانین ایسه مراکش و لیبی گؤکنلی 30 یاشین‌داکی راشید ردوان اولدوغو آچیقلاندی.
ایتالیان مطبوعاتی اوچونجو سالدیرقانین دا یوسف زاگبا اولدوغونو ادعا ائتدی.
کوریر دلا سرا خبرینده، مراکشین فاس شهرینده 1995-جی ایلده دوغولدوغو ایفاده ائدیلن زاگبانین آتاسی‌نین مرکشلی، آناسی‌نین ایسه ایتالیان اولدوغو ایفاده ائدیلدی.
بوت، ردوان و اوچونجو بیر سالدیرقان، حادثه گئجه‌سینده پولیس طرفیندن اؤلدورولموشدو.
بو آرادا، خورامین کانال 4ده یایینلانان بیر مستندلی فیلمده گؤرولدوگونون اورتایا چیخماسی اؤلکه‌ده مذاکیره موضوعسو اولدو.
بوت‌ین کئچن ایل نشر اولونان سؤز موضوعسو مستندلی فیلمده، رادیکال فیکیرلرینی گیزلمدیغی آیدین اولور.
بوت‌ین لندن‌دکی ریجنتز پارک‌دا اولان مسجیدده مولاییم مسلمان‌لارا تبلیغات ائدرکن، پولیسله موناقیشه‌یه گیردیگی گؤرولور.
سؤز موضوعسو مستندلی فیلمین 1.2 میلیون نفر طرفیندن ایزلنیلمه‌سی و بوت‌ین ام.آی.5ین تعقیب لیسته‌سینده اولماسینا قارشی بو سالدیری نن ائنگللنممسی، اینگیلتره‌نین ان اهمیتلی مذاکیره موضوعلاری آراسیندا.
سالدیرقانلار، شنبه گئجه‌سی ایچینده اولدوقلاری واسطه‌سی لندن کؤرپوسون‌دن پیاده‌لرین اوزرینه سوردوک‌دن سونرا، بوروگ مارکت بؤلگهسینده اینسانلاری تصادفی پیچاقلامیشدی.
36 نفرین هله خسته‌خانادا معالیجه گؤردوگونو ایفاده ائدن مسئول‌لار، 18 نفرین وضعیتی‌نین جیدی اولدوغونو بیلدیردی.
بو آرادا، ترور سالدیریسندا اؤلنلر، لندن بریدگ یاخینلیغیندا تشکیل ائدیلن پروقراملا آنیلدی.
آنما مراسیمینده اینگیلتره ایچ ایشلر ناظیری امبر رود، آنا مخالیفت‌دکی ایشچی پارتیسینین کؤلگه ایچ ایشلر ناظیری دیان آبوت، لندن بلدیه باشقانی صادق خان، چوخ سایدا اینگیلیس وطنداشی‌نین یانیندا اؤلکه‌ده یاشایان مسلمان‌لار دا قاتیلدی.
لندن‌ین موسلمان بلدیه باشقانی خان، ائتدیگی دانیشمادا، 7 نفرین اؤلدوغو سالدیرینی "باربار" اولاراق خاراکتریزه ائتدی.
خان،
"بو پیس جینایت‌لری ایشله‌ین خسته و پیس رادیکال‌لارین، سیزی یئنه‌جگیز، قازانامایاجاقسینیز. غورورلو و وطن‌پرور بیر اینگیلیس مسلمان اولاراق بونو سؤیله‌ییرم، بو پیس شئی‌لری منیم آدیما ائده بیلمزسینیز، آزغین ایدئولوژینیزین ایسلامین اصل دگرلری ایله هئچ بیر علاقه‌سی یوخدور و شهریمیزی بؤلمنی اصلا باشارامایاجاقسینیز." دئیه دانیشدی.
چیخیشین آردیندان، سالدیرینین اولدوغو یئره چیچک‌لر بوراخیلدی، شم‌لر یاندیریلدی. ترور تشکیلاتی داعشین بوینونا گؤتوردوگو حادثه‌نین آردیندان پولیسین باشلاددیغی سوروشدورما داوام ائدیر.
| 2,623 | Arab | South-Azerbaijani | azb |
TRT | سوریه‌نین عین العرب (کوبانی) بؤلگهسینده بؤلوجو ترور هؤرگوتو پ‌کاکا/ی‌پ‌گ منسوبو تروریستلر طرفیندن غازی‌آنتپین قارقامیش ائلچه‌سینه تشکیل ائدیلن راکتلی سالدیریدا ۳ نفرین حیاتینی ایتیردیگی، ۱۰ نفرین یارالاندیغی بیلدیریلدی.
سوریه‌نین عین العرب بؤلگهسینده پ‌کاکا/ی‌پ‌گ تروریستلری طرفیندن غازی‌آنتپین قارقامیش ائلچه‌سینه راکتلی سالدیری تشکیل ائدیلدی.
تروریستلر طرفیندن آتیلان راکت مرمیلری، قارقامیش بیر اوخول و ایکی ائو ایله سرحد قاپیسی یاخینلیغیندا بیر تریلییه اصابت ائتدی.
بؤلگه‌یه تهگوونلیک گوجلری و آمبولانس گؤندریلدی.
ایچ ایشلری باخانی سلیمان سویلو،
"قارقامیش‌دا توپ سالدیریسی نتیجهسینده ۳ وطنداشیمیز حیاتینی ایتیردی. حیاتینی ایتیره‌نلردن بیری اؤیتمن، بیری اؤیرنجیدیر. ۱۰ وطنداشیمیز یارالاندی" بیلیگیسینی پایلاشدی.
سویلو،
"میلتیمیزه بونو دئمک ایسته‌ییریک، دونن گئرچکلشدیریلن و ترور هؤرگوتون بؤیوک ایتکیلر وئردیگی عملیاتدان (عراق و سوریه‌نین قوزئیینه تشکیل ائدیلن پنجه-قیلینج هاوا عملیاتی) سونرا بونا قارشی جاواب ان گوجلو شکیلده وئریله‌جک و لازیم اولان آددیملار آتیلاجاق. ترور هؤرگوتونه سرحد ایچی و سرحد دیشیندا حیات شانسی وئریلمه‌یه‌جک" دئدی.
غازی‌آنتپ والیسی داوود گول، بؤلگه‌یه ۵ توپ مرمیسینین دوشدوگونو آچیقلامیشدی.
| 1,124 | Arab | South-Azerbaijani | azb |
TRT | لیتوانین خاریجی ایشلر ناظیری لیناس لینکویسیوس اؤلکهسینین فتح الله چی ترور تشکیلاتی پارالل دؤولت یاپیلانماسینین (فئتو/پ.د.ی) 15 ژوئیه ده حیاتا کئچیریلن دؤولت چئوریلیشی تشببوسونو قینادیغینی و دئموکراتیک سئچیم ایله حاکمیته گلمیش قوروم‌لارلا و تورک خالقی ایله همرای اولدوغونو بیلدیردی .
تورکیه‌نین خاریجی ایشلر ناظیری مولود چاووش اوغلو و لیتوانی خاریجی ایشلر ناظیری لیناس لینکویسیوس باش – باشا و هئیتلرآراسی گؤروشلردن سونرا اورتاق مطبوعات کونفرانسی کئچیردی‌لر.
لینکویسیوس بئله حال‌لاردا موتتفیق‌لرین بیر-بیرینی آنلاماق و بیر-بیرینه دستک اولماق اوچون مطبوعاتا موصاحیبه‌لر وئرمک یئرینه بیر آرایا گلمه‌لری‌نین داها اهمیتلی اولدوغونو سؤیله‌یه‌رک: "تورکیه آوروپا اتفاقی‌نین چوخ اهمیتلی طرفداشی، تیجارت طرفداشی و ناتو موتتفیقی‌دیر. بیرلیکده موباریزه آپارما‌لی اولدوغوموز سیناق‌لارلا اوزلشیریک" دئیه دانیشدی.
لینکویسیوس دؤولت چئوریلیشینه جهد گؤستره‌رک دؤولته و دئموکراسی‌یه قارشی سوچ تؤرتمیش شخص‌لرین موحاکیمه اولونماسی‌نین واجیب‌لیگینی وورغولادی.
لینکویسیوس کیچیک اؤلکه اولان لیتوانی‌ین همرای‌لییه اهمیت وئردیگینی قئید ائتدی و تورکیه‌یه بولگه‌نین تهلوکه‌سیزلیگی اوچون ناتوداکی فعالیتی اوچون تشککور ائتدی.
| 1,098 | Arab | South-Azerbaijani | azb |
TRT | تورکیه، کرواسی-ده یارانان و جدی داغینتی‌لارا و خسارت‌لره سبب اولان 6،3 شدتینده زلزله ایله علاقه‌دار بو اؤلکه‌یه باش ساغلیغی وئریب.
خاریجی ایشلر ناظیرلیگی‌نین بو باره‌دکی بیاناتیندا کرواسی-نین پترینیا شهرینده 6،3 شدتینده زلز‌له‌نین باش وئردیگی‌نین درین کدرله اؤیرنیلدیگی ایفاده ائدیلیب.
بیاناتدا "کرواسی-لی دوست‌لاریمیزین کدرینی بؤلوشوروک و کراوسی خالقینا و زلز‌له‌ده حیاتینی ایتیرن‌لرین عائله‌لرینه دیلک‌لریمیزی چاتدیریریق" دئییلیب.
بیاناتدا فلاکت آنلاریندا اولوسلار آراسی امکداشلیغین اهمیتی وورغولانیب و کرواسی خالقینا ایستنیلن دستکی وئرمه‌یه حاضیر اولدوندوغو ایفاده ائدیلیب.
دیگر طرفدن، پترینیا شهرینده دونن یئرلی واختلا 12.20-ده باش وئرن زلز‌له‌ده اینسان ایتکیسی 5-ا یوکسلیب.
زلزله بؤلگه اؤلکه‌لری بوسنی و هرزگوینا و صربیستان-دا دا حیس اولونارکن، زلز‌له‌دن سونرا بیر چوخ یئرآلتی تکان‌لار قئیده آلینیب.
| 808 | Arab | South-Azerbaijani | azb |
TRT | نپال‌دا جنازه مراسیمیندن قاییندانلاری داشییان کامیونتین داغ‌لیق بؤلگه‌ده اوچوروما دوشمه‌سی نتیجهسینده ۲۰ نفر اؤلدو، چوخ ساییدا انسان یارالاندی.
کیودو آژانسینین خبرینه گؤره، امنیت گؤره‌ولی‌سی تیکا ساپکوتا، باشکند کاتمان‌دونون ۲۵ کیلومتر قوزئی باتیسین‌دا‌کی نوواکوت بؤلگه‌سین‌ده‌کی داغ‌لیق یول‌دا، کامیونتین اوچوروم‌دان چای قیراغینا دوشمه‌سی نتیجهسینده ۱۹ نفرین حادثه یئرینده، ۱ نفرین ده قالدیریلدیغی خسته خانادا حیاتینی ایتیردیگینی ایفاده ائتدی.
ساپکوتا، آراجین داغ‌لیق یول‌دان تخمیناً ۵۰۰ متر آشاغی‌داکی تادی چایینا دوشدوگونو قید ائتدی.
داپشسوور کندین‌ده میدانا گلن قضانین سببی هله بیلینمزکن، کامیونت آرخاسین‌دا تخمیناً ۴۰ نفر اولدوغو تخمین ائدیلیر.
| 656 | Arab | South-Azerbaijani | azb |